PRÍLOHA I

USTANOVENIA TÝKAJÚCE SA VODIČSKÝCH PREUKAZOV VYDANÝCH ČLENSKÝMI ŠTÁTMI

ČASŤ A1: VŠEOBECNÉ ŠPECIFIKÁCIE FYZICKÉHO VODIČSKÉHO PREUKAZU

1. Fyzické vlastnosti karty vzoru vodičského preukazu Únie sú v súlade s normami ISO 7810 a 7816-1.

Karta je vyrobená z polykarbonátu.

Spôsoby odskúšania vlastností vodičských preukazov na účely potvrdenia ich zhody s medzinárodnými normami sú v súlade s normou ISO 10373.

2. Vodičský preukaz má dve strany a zhoduje sa so vzorom na obrázku 1.

*Strana 1* *Strana 2*

** 

*Obrázok 1: Vzor vodičského preukazu EÚ*

1. Priezvisko 2. Meno 3. Dátum a miesto narodenia 4a. Dátum vydania 4b. Dátum uplynutia platnosti 4c. Vydal 5. Číslo vodičského preukazu 10. Platný od 11. Platný do 12. Kódy

3. Vodičský preukaz obsahuje informácie uvedené v časti D takto:

Strana 1 obsahuje:

a) slová „vodičský preukaz“ vytlačené veľkým písmom v jazyku alebo jazykoch členského štátu vydávajúceho vodičský preukaz;

b) názov členského štátu vydávajúceho vodičský preukaz (nepovinne);

c) negatív rozlišovacieho znaku členského štátu vydávajúceho vodičský preukaz, v modrom obdĺžniku a obkolesený 12 žltými hviezdičkami, ako sa stanovuje v časti D bode 1;

d) špecifické informácie týkajúce sa vydaného vodičského preukazu (polia 1 až 9), ako sa stanovuje v časti D bode 3;

e) slová „Vzor Európskej únie“ v jazyku (jazykoch) členského štátu vydávajúceho vodičský preukaz a slová „Vodičský preukaz“ v ostatných jazykoch Európskej únie, vytlačené ružovou farbou tak, aby tvorili pozadie preukazu, ako sa stanovuje v časti D bode 2.

Strana 2 obsahuje:

f) špecifické informácie týkajúce sa skupín vydaného vodičského preukazu (polia 9 až 12), ako sa stanovuje v časti D bode 4;

g) špecifické informácie týkajúce sa správy vodičského preukazu (polia 13 a 14), ako sa stanovuje v časti D bode 5;

h) vysvetlenie týchto očíslovaných polí, ktoré sú uvedené na stranách 1 a 2 vodičského preukazu: 1, 2, 3, 4a, 4b, 4c, 5, 10, 11 a 12.

Ak chce členský štát vykonať záznamy v inom národnom jazyku, než je jeden z týchto jazykov: bulharský, chorvátsky, český, dánsky, holandský, anglický, estónsky, fínsky, francúzsky, nemecký, grécky, maďarský, taliansky, lotyšský, litovský, maltský, poľský, portugalský, rumunský, slovenský, slovinský, španielsky alebo švédsky, vystaví dvojjazyčnú verziu vodičského preukazu, pričom použije jeden z uvedených jazykov bez toho, aby boli dotknuté ostatné ustanovenia tejto prílohy.

Vo vzore vodičského preukazu Únie je vyhradené miesto, aby bolo možné zavedenie mikročipu alebo podobného počítačového zariadenia alebo možné vytlačenie kódu QR.

Referenčné farby sú:

* modrá: Pantone Reflex Blue;
* žltá: Pantone Yellow.

4. Osobitné ustanovenia

a) Ak má držiteľ vodičského preukazu vydaného členským štátom v súlade s touto prílohou svoje obvyklé bydlisko v inom členskom štáte, tento členský štát môže zaznamenať do vodičského preukazu informácie, ktoré sú dôležité pre udelenie vodičského preukazu, za predpokladu, že takýto typ informácií zaznamenáva aj vo vodičských preukazoch, ktoré vydáva, a za predpokladu, že vo vodičskom preukaze zostane dosť miesta na tento účel.

b) Členské štáty môžu doplniť farby alebo označenia, ako sú čiarové kódy a národné symboly, bez toho, aby boli dotknuté ostatné ustanovenia tejto prílohy. Členské štáty o tom informujú Komisiu.

V súvislosti so vzájomným uznávaním vodičských preukazov nesmie čiarový kód obsahovať iné informácie než tie, ktoré sú už uvedené vo vodičskom preukaze alebo ktoré sú dôležité v procese vydávania vodičského preukazu.

c) Informácie na prednej a zadnej strane karty musia byť čitateľné voľným okom, pričom sa pre polia 9 až 12 na strane 2 použije veľkosť písma minimálne 5 bodov.

ČASŤ A2: ŠPECIFIKÁCIE PRE FYZICKÝ VODIČSKÝ PREUKAZ ZAMERANÉ PROTI FALŠOVANIU

1. Fyzická bezpečnosť vodičských preukazov je ohrozená:

a) výrobou falošných kariet: vytvorením nového objektu, ktorý vykazuje veľkú podobnosť s dokladom, buď jeho zhotovením od základu, alebo kopírovaním originálu dokladu;

b) zmenou materiálu: zmenou vlastností originálu dokladu, napr. úpravou niektorých údajov vytlačených na doklade.

2. Celková bezpečnosť spočíva v celistvosti systému, ktorý sa skladá z aplikačného procesu, prenosu údajov, materiálu samotnej karty, tlačiarenskej techniky, minimálneho súboru rôznych ochranných prvkov a procesu personalizácie.

3. Materiál použitý na vodičské preukazy je chránený proti falšovaniu použitím týchto techník (povinné ochranné prvky):

a) hlavné časti kariet nie sú citlivé na UV lúče;

b) ochranné pozadie predlohy má byť navrhnuté tak, aby bolo odolné voči falšovaniu snímaním, tlačou alebo kopírovaním s použitím dúhovej tlače s viacfarebnými ochrannými atramentmi a pozitívnou a negatívnou gilošovanou tlačou. Predloha sa neskladá zo základných farieb (CMYK), obsahuje dezény celej šablóny minimálne v dvoch osobitných farbách a zahŕňa mikropísmo;

c) optické premenlivé prvky poskytujúce primeranú ochranu proti kopírovaniu a pozmeňovaniu fotografie;

d) laserové rytie;

e) v oblasti fotografie sa bezpečnostné pozadie dezénu a fotografie prekrývajú aspoň na jej okraji (zoslabujúca štruktúra).

4. Materiál použitý na vodičské preukazy je okrem toho chránený proti falšovaniu použitím aspoň troch z týchto techník (dodatočné ochranné prvky):

a) atramenty meniace farbu\*;

b) termochromický atrament\*;

c) špeciálne hologramy\*;

d) variabilné laserové obrázky\*;

e) ultrafialové atramenty fluorescenčnej farby, viditeľné a priehľadné;

f) írisová tlač;

g) digitálny vodoznak na pozadí;

h) infračervené alebo fosforeskujúce pigmenty;

i) hmatateľné znaky, symboly alebo vzory\*.

5. Členské štáty môžu zaviesť dodatočné ochranné prvky. Ako základ sa uprednostňujú techniky označené hviezdičkou, pretože umožňujú orgánom činným v trestnom konaní kontrolovať platnosť bez osobitných špeciálnych prostriedkov.

ČASŤ B: ŠPECIFIKÁCIE PRE MIKROČIP ZAVEDENÝ AKO SÚČASŤ FYZICKÉHO VODIČSKÉHO PREUKAZU

1. Mikročip a údaje obsiahnuté v mikročipe vrátane doplnkových informácií stanovených vnútroštátnymi právnymi predpismi členského štátu týkajúcimi sa vodičských preukazov sú v súlade s ustanoveniami časti B1.

2. Zoznam uplatniteľných noriem pre vodičské preukazy s mikročipom je uvedený v časti B2.

3. Vodičské preukazy s mikročipom podliehajú postupu typového schválenia EÚ v súlade s ustanoveniami uvedenými v časti B3.

4. Po splnení všetkých príslušných ustanovení typového schválenia EÚ v súvislosti s vodičským preukazom s mikročipom v súlade s odsekmi 1 až 3 členský štát vydá výrobcovi alebo jeho zástupcovi osvedčenie o typovom schválení EÚ.

5. V prípade potreby môže členský štát, najmä s cieľom zabezpečiť dodržiavanie ustanovení tejto časti, odobrať typové schválenie EÚ, ktoré vydal.

6. Osvedčenia o typovom schválení EÚ a oznámenie o ich odobratí musia byť v súlade so vzorom uvedeným v časti B4.

7. Komisii sa poskytnú informácie o všetkých vydaných alebo odobratých osvedčeniach o typovom schválení EÚ. V prípade odobratia sa uvedie podrobné odôvodnenie.

Komisia informuje členské štáty o akomkoľvek odobratí typového schválenia EÚ.

8. Osvedčenia o typovom schválení EÚ vydané členskými štátmi sa vzájomne uznávajú.

9. Ak členský štát zistí, že značný počet vodičských preukazov s mikročipom opakovane nespĺňa ustanovenia tejto časti prílohy I, oznámi to Komisii. Uvedie príslušné čísla osvedčení o typovom schválení EÚ súvisiace s týmito vodičskými preukazmi a opíše neplnenie ustanovení. Komisia bez zbytočného odkladu informuje všetky ostatné členské štáty o skutočnostiach, ktoré jej boli oznámené v súlade s týmto odsekom.

10. Členský štát, ktorý vydal tieto vodičské preukazy, bezodkladne problém prešetrí a prijme vhodné nápravné opatrenia a v prípade potreby odoberie osvedčenie o typovom schválení EÚ.

ČASŤ B1: Všeobecné požiadavky na vodičské preukazy s mikročipom

Všeobecné požiadavky na vodičské preukazy s mikročipom opísané v tejto prílohe sa opierajú o medzinárodné normy, najmä o normy ISO/IEC séria 18013. Zahŕňajú:

a) špecifikácie pre mikročip a štruktúru logických údajov na mikročipe;

b) špecifikácie ukladania harmonizovaných a doplnkových údajov;

c) špecifikácie týkajúce sa mechanizmov ochrany údajov v súvislosti s digitálne uloženými údajmi na mikročipe.

1. **SKRATKY**

|  |  |
| --- | --- |
| **Skratka**  | **Význam**  |
| AID  | Identifikátor aplikácie (Application Identifier)  |
| BAP  | Základná ochrana prístupu (Basic Access Protection)  |
| DG  | Skupina údajov (Data Group)  |
| EAL 4+  | Úroveň zabezpečenia 4+ (Evaluation Assurance Level 4 Augmented)  |
| EF  | Elementárny súbor (Elementary File)  |
| EFID  | Identifikátor elementárneho súboru (Elementary File Identifier)  |
| eMRTD  | Strojovo snímateľné cestovné doklady (Machine Readable Travel Documents)  |
| ICC  | Karta s integrovaným obvodom (Integrated Circuit Card)  |
| ISO  | Medzinárodná organizácia pre normalizáciu (International Standard Organisation)  |
| LDS  | Logická štruktúra údajov (Logical Data Structure)  |
| PICC  | Bezkontaktná karta s integrovanými obvodmi (Proximity Integrated Circuit Card)  |
| PIX  | Špeciálne rozšírenie identifikátora aplikácie (Proprietary Application Identifier Extension)  |
| RID  | Registrovaný identifikátor aplikácie (Registered Application Identifier)  |
| SOd  | Objekt zabezpečenia dokumentu (Document Security Object)  |

1. **ÚDAJE ULOŽENÉ NA MIKROČIPE**

1. Harmonizované povinné a nepovinné údaje o vodičskom preukaze

Na mikročip sa ukladajú harmonizované údaje o vodičských preukazoch uvedené v časti D. Ak sa členský štát rozhodne zaviesť do vodičského preukazu údajové položky označené v časti D ako nepovinné, tieto údaje sa uložia na mikročip.

2. Doplnkové údaje

Členské štáty môžu na mikročipe uchovávať aj doplnkové údaje, ktoré sa stanovujú v ich vnútroštátnych právnych predpisoch týkajúcich sa vodičských preukazov. Informujú o tom Komisiu.

1. **MIKROČIP**

1. Typ pamäťového média

Pamäťové médium pre údaje o vodičskom preukaze je mikročip s kontaktným, bezkontaktným alebo s kombinovaným kontaktným a bezkontaktným (duálnym) rozhraním, ako sa uvádza v časti B2 položke 1.

2. Aplikácie

Všetky údaje na mikročipe sa uchovávajú v elektronických aplikáciách. Všetky aplikácie na mikročipe sa označujú jedinečným kódom, tzv. identifikátorom aplikácie (AID), ako sa uvádza v časti B2 položke 2.

a) Aplikácia vodičského preukazu EÚ

Povinné a nepovinné údaje o vodičských preukazoch, uvedené v časti D prílohy I, sa uchovávajú vo vyhradenej aplikácii vodičského preukazu EÚ. AID aplikácie vodičského preukazu EÚ je:

„A0 00 00 04 56 45 44 4C 2D 30 31“,

pričom sa skladá z týchto dvoch zložiek:

* registrovaného identifikátora aplikácie (RID) pre Európsku komisiu: „A0 00 00 04 56“,
* špeciálneho rozšírenia identifikátora aplikácie (PIX) pre aplikáciu vodičského preukazu EÚ: „45 44 4C 2D 30 31“ (EDL-01).

Údaje sú zoskupené v skupinách údajov (DG) ako súčasť logickej štruktúry údajov (LDS).

DG sa uchovávajú ako elementárne súbory (EF) v aplikácii vodičského preukazu EÚ a sú chránené v súlade s časťou B2 položkou 3.

b) Ostatné aplikácie

Ďalšie doplnkové údaje sa uchovávajú v jednej alebo viacerých vyhradených aplikáciách okrem aplikácie vodičského preukazu EÚ. Každá takáto aplikácia sa označí jedinečným AID.

1. **LOGICKÁ ŠTRUKTÚRA ÚDAJOV APLIKÁCIE VODIČSKÉHO PREUKAZU EÚ**

1. Logická štruktúra údajov (Logical Data Structure)

Údaje o vodičskom preukaze sa uchovávajú na mikročipe v logickej štruktúre údajov (LDS) stanovenej v časti B2 položke 4. V tomto oddiele sa špecifikujú dodatočné požiadavky na povinné a doplnkové DG.

Každá skupina údajov sa uchováva v jednom elementárnom súbore (EF). Elementárne súbory, ktoré sa majú použiť pre aplikáciu vodičského preukazu EÚ, sa označujú identifikátormi elementárneho súboru (EFID) a krátkymi identifikátormi EF, ako sa stanovuje v časti B2 položke 5.

2. Povinné skupiny údajov

Povinné a nepovinné prvky údajov sa uchovávajú v týchto skupinách údajov (DG):

a) DG 1: všetky povinné a nepovinné prvky údajov vytlačené na doklade okrem zobrazenia tváre a zobrazenia podpisu;

b) DG 5: zobrazenie podpisu držiteľa preukazu;

c) DG 6: zobrazenie tváre držiteľa preukazu.

Štruktúra údajov v skupine údajov DG 1 je stanovená v bode 6 a v časti B2 položke 6. Údaje uvedené v skupinách údajov DG 5 a DG 6 sa uchovávajú podľa špecifikácií v časti B2 položke 7.

3. Doplnkové skupiny údajov

Prvky doplnkových údajov, ak sú stanovené vnútroštátnymi právnymi predpismi členských štátov týkajúcimi sa vodičských preukazov, sa uchovávajú v týchto skupinách údajov:

a) DG 2: podrobnosti o držiteľovi preukazu okrem biometrických údajov;

b) DG 3: podrobnosti o orgáne, ktorý preukaz vydal;

c) DG 4: zobrazenie tváre (portrétna fotografia);

d) DG 7: biometrické údaje (odtlačky prstov) držiteľa preukazu;

e) DG 8: biometrické údaje (dúhovka) držiteľa preukazu;

f) DG 11: ďalšie podrobnosti, napríklad úplné meno držiteľa v abecede príslušného štátu.

Údaje uvedené v týchto skupinách údajov sa uchovávajú podľa špecifikácií v časti B2 položke 8.

1. **MECHANIZMY ZABEZPEČENIA ÚDAJOV**

Na overenie pravosti a celistvosti mikročipu a údajov na ňom uložených, ako aj na obmedzenie prístupu k údajom o vodičskom preukaze sa používajú primerané mechanizmy.

Údaje na mikročipe sú chránené podľa špecifikácií stanovených v časti B2 položke 3. V tomto oddiele sa stanovujú dodatočné požiadavky, ktoré sa musia plniť.

1. Overenie pravosti

a) Povinná pasívna autentifikácia

Všetky skupiny údajov uložené v aplikácii vodičského preukazu EÚ sú chránené pasívnou autentifikáciou.

Údaje týkajúce sa pasívnej autentifikácie musia spĺňať požiadavky stanovené v časti B2 položke 9.

b) Nepovinná aktívna autentifikácia

Mechanizmus nepovinnej aktívnej autentifikácie sa uplatňuje, aby sa zabezpečilo, že pôvodný mikročip nebude nahradený.

2. Obmedzenie prístupu

a) Povinná základná ochrana prístupu (Basic Access Protection)

Mechanizmus základnej ochrany prístupu (BAP) sa uplatňuje na všetky údaje v aplikácii vodičského preukazu EÚ. V záujme interoperability s existujúcimi systémami, ako sú systémy používajúce strojovo snímateľné cestovné doklady (eMRTD), je povinné použitie jednoriadkovej strojovo snímateľnej zóny (MRZ), ako sa stanovuje v časti B2 položke 10.

Kľúč dokumentu Kdoc používaný na prístup k čipu sa generuje z jednoriadkovej MRZ, ktorú možno vložiť manuálne alebo použitím OCR (optické rozpoznávanie písma) čítačky. Uplatní sa konfigurácia BAP 1 vymedzená pre jednoriadkovú MRZ, ako sa uvádza v časti B2 položke 10.

b) Podmienená rozšírená kontrola prístupu

Ak sú osobné údaje uvedené v článku 9 ods. 1 nariadenia (EÚ) 2016/679 uložené na mikročipe, prístup k týmto údajom je chránený pomocou ďalších opatrení.

Mechanizmy rozšírenej kontroly prístupu spĺňajú špecifikácie časti B2 položky 11.

3. Infraštruktúra verejného kľúča (PKI) pre vodičské preukazy s mikročipom

Členské štáty vypracujú potrebné vnútroštátne opatrenia pre manažment verejných kľúčov v súlade s prílohou A k norme ISO 18013\_3.

1. **ZOBRAZENIE ÚDAJOV**

1. Formátovanie údajov v DG 1

|  |  |  |  |  |
| --- | --- | --- | --- | --- |
| Tag | L | Hodnota | Kódovanie | P/N |
| 61 | V | DG1 Prvky údajov (vnorené) |  |  |
|  |  | Tag | L | Hodnota |  |  |
|  |  | 5F 01 | V | Číslo typového schválenia | ans | P |
|  |  | 5F 02 | V | Zložený dátový objekt z demografických prvkov údajov |  | P |
|  |  |  |  | Tag | L | Hodnota |  |  |
|  |  |  |  | 5F 03 | 3 | Členský štát, ktorý preukaz vydal | a3 | P |
|  |  |  |  | 5F 04 | V | Priezvisko(-á) držiteľa | as | P |
|  |  |  |  | 5F 05 | V | Ďalšie meno (mená) držiteľa | as | P |
|  |  |  |  | 5F 06 | 4 | Dátum narodenia (ddmmrrrr) | n8 | P |
|  |  |  |  | 5F 07 | V | Miesto narodenia | ans | P |
|  |  |  |  | 5F 08 | 3 | Štátna príslušnosť | a3 | N |
|  |  |  |  | 5F 09 | 1 | Pohlavie | M/F/U | N |
|  |  |  |  | 5F 0A | 4 | Dátum vydania preukazu (ddmmrrrr) | n8 | P |
|  |  |  |  | 5F 0B | 4 | Dátum skončenia platnosti preukazu (ddmmrrrr) | n8 | P |
|  |  |  |  | 5F 0C | V | Vydávajúci orgán | ans | P |
|  |  |  |  | 5F 0D | V | Administratívne číslo (iné ako číslo dokladu) | ans | N |
|  |  |  |  | 5F 0E | V | Číslo dokladu | an | P |
|  |  |  |  | 5F 0F | V | Miesto trvalého pobytu alebo poštová adresa | ans | N |
|  |  | 7F 63 | V | Zložený dátový objekt z/zo skupín vozidiel/obmedzení/podmienok |  | P |
|  |  |  |  | Tag | L | Hodnota (zakódovaná podľa ďalej uvedeného vymedzenia) |  |  |
|  |  |  |  | 02 | 1 | Počet skupín/obmedzení/podmienok | N | P |
|  |  |  |  | 87 | V | Skupina/obmedzenie/podmienka | ans | P |
|  |  |  |  | 87 | V | Skupina/obmedzenie/podmienka | ans | N |
|  |  |  |  | … | … | … | … | … |
|  |  |  |  | 87 | V | Skupina/obmedzenie/podmienka | ans | N |

2. Logický formát záznamu

Skupiny týkajúce sa vozidiel, obmedzenia alebo podmienky sa zostavia v dátovom objekte podľa štruktúry stanovenej v tejto tabuľke:

|  |  |  |  |  |  |
| --- | --- | --- | --- | --- | --- |
| Kód skupiny vozidla | Dátum vydania | Dátum skončenia platnosti | Kód | Znak | Hodnota |

kde:

a) kódy skupín vozidiel sa uvádzajú tak, ako sa vymedzuje v článku 6 (napr. AM, A1, A2, A, B1, B atď.),

b) dátum vydania sa pri skupine vozidla uvádza vo formáte DDMMRRRR (deň dvojmiestnym číslom, potom mesiac dvojmiestnym číslom a rok štvormiestnym číslom),

c) dátum skončenia platnosti sa pri skupine vozidla uvádza vo formáte DDMMRRRR (deň dvojmiestnym číslom, potom mesiac dvojmiestnym číslom a rok štvormiestnym číslom),

d) kód, znak a hodnota označujú doplnkové informácie alebo obmedzenia týkajúce sa skupiny vozidla alebo vodiča.

ČASŤ B2: Zoznam platných noriem pre vodičské preukazy s pamäťovým médiom

|  |  |  |  |
| --- | --- | --- | --- |
| **Položka**  | **Predmet**  | **Požiadavka**  | **Platí pre**  |
| 1  | Rozhranie pamäťového média, organizácia a príkazy  | Norma ISO/IEC séria 7816 (kontaktné), norma ISO/IEC séria 14443 (bezkontaktné), ako sa uvádza v norme ISO/IEC 18013-2:2008, príloha C  | Časť B1, bod 3. ods. 1  |
| 2  | Identifikátor aplikácie  | ISO/IEC 7816-5:2004  | Časť B1, bod 3. ods. 2  |
| 3  | Mechanizmy zabezpečenia údajov  | ISO/IEC 18013-3:2009  | Časť B1, bod 3. ods. 2 písm. a) Časť B1, bod 5  |
| 4  | Logická štruktúra údajov  | ISO/IEC 18013-2:2008  | Časť B1, bod 4. ods. 1  |
| 5  | Identifikátory elementárneho súboru  | ISO/IEC 18013-2:2008, tabuľka C.2  | Časť B1, bod 4. ods. 1 |
| 6  | Zobrazenie údajov pre DG 1  | ISO 18013-2:2008, príloha C.3.8  | Časť B1, bod 4. ods. 2Časť B1, bod 6. ods. 1  |
| 7  | Zobrazenie povinných údajov pre DG 5 a DG 6  | ISO/IEC 18013-2:2008, príloha C.6.6 a príloha C.6.7, zobrazenie tváre a zobrazenie podpisu sa uložia vo formáte JPEG alebo JPEG2000  | Časť B1, bod 4. ods. 2 |
| 8  | Zobrazenie nepovinných a doplnkových údajov  | ISO/IEC 18013-2:2008, príloha C  | Časť B1, bod 4. ods. 3 |
| 9  | Pasívna autentifikácia  | ISO/IEC 18013-3:2009, odsek 8.1, údaje sa uchovávajú v EF.SOd (objekt zabezpečenia dokumentu) v LDS  | Časť B1, bod 5. ods. 1 písm. a)  |
| 10  | Základné obmedzenie prístupu  | ISO/IEC 18013-3:2009 a jej zmena 1  | Časť B1, bod 5. ods. 2 písm. a)  |
|   | Konfigurácia základného obmedzenia prístupu  | ISO/IEC 18013-3:2009, príloha B.8  |
| 11  | Rozšírené obmedzenie prístupu  | Technické usmernenie TR-03110, Bezpečnostné mechanizmy vyššieho rádu pre strojovo snímateľné cestovné doklady – rozšírená kontrola prístupu (Extended Access Control – EAC), verzia 1.11  | Časť B1, bod 5. ods. 2 písm. b)  |
| 12  | Skúšobné metódy  | ISO 18013-4:2011  | Časť B3 bod 1  |
| 13  | Bezpečnostné osvedčenie  | Úroveň zabezpečenia 4+ (EAL 4+) alebo rovnocenná  | Časť B3 bod 2  |
| 14  | Funkčné osvedčenie  | Skúšanie inteligentnej karty podľa ISO série 10373  | Časť B3 bod 3. |

ČASŤ B3: Postup typového schválenia EÚ vodičských preukazov s mikročipom

# VŠEOBECNÉ USTANOVENIA

Výrobcovia, ktorí žiadajú o typové schválenie EÚ vodičských preukazov s mikročipom, predložia bezpečnostné osvedčenie a funkčné osvedčenie.

Všetky zamýšľané úpravy výrobného postupu vrátane softvéru podliehajú predchádzajúcemu oznámeniu orgánu, ktorý udelil typové schválenie. Tento orgán si môže pred schválením úprav vyžiadať ďalšie informácie a vykonanie skúšok.

Pri skúškach sa dodržiavajú metódy stanovené v časti B2 položke 12.

# BEZPEČNOSTNÉ OSVEDČENIE

V prípade bezpečnostného hodnotenia sa mikročipy vodičských preukazov hodnotia podľa kritérií stanovených v časti B2 položke 13.

Bezpečnostné osvedčenie sa vydá iba na základe úspešného hodnotenia schopnosti mikročipu odolať pokusom o falšovanie alebo zmenu údajov.

# FUNKČNÉ OSVEDČENIE

Funkčné hodnotenie vodičských preukazov s mikročipom prebieha skúšaním v laboratóriu v súlade s kritériami stanovenými v časti B2 položke 14.

Členské štáty zavádzajúce mikročip do vodičských preukazov zabezpečia, aby sa dodržiavali príslušné funkčné normy a požiadavky časti B1.

Funkčné osvedčenie sa výrobcovi vydá, ak sú splnené všetky tieto podmienky:

* pre mikročip existuje platné bezpečnostné osvedčenie,
* preukázal sa súlad s požiadavkami časti B2 a
* boli úspešne vykonané funkčné skúšky.

Orgán príslušného členského štátu je zodpovedný za vydanie funkčného osvedčenia. Na funkčnom osvedčení sa uvádza totožnosť vydávajúceho orgánu, totožnosť žiadateľa, označenie mikročipu a podrobný zoznam skúšok a ich výsledky.

# OSVEDČENIE O TYPOVOM SCHVÁLENÍ EÚ

1. Vzor osvedčenia

Členské štáty po predložení bezpečnostných a funkčných osvedčení podľa tejto prílohy vydajú osvedčenie o typovom schválení EÚ. Osvedčenia o typovom schválení EÚ sú v súlade so vzorom uvedeným v časti B4.

2. Systém číslovania

Systém číslovania typového schválenia EÚ obsahuje:

a) písmeno „e“, po ktorom nasleduje rozlišujúce číslo členského štátu, ktorý vydal typové schválenie EÚ:

1 pre Nemecko,

2 pre Francúzsko,

3 pre Taliansko,

4 pre Holandsko,

5 pre Švédsko,

6 pre Belgicko,

7 pre Maďarsko,

8 pre Českú republiku,

9 pre Španielsko,

12 pre Rakúsko,

13 pre Luxembursko,

17 pre Fínsko,

18 pre Dánsko,

19 pre Rumunsko,

20 pre Poľsko,

21 pre Portugalsko,

23 pre Grécko,

24 pre Írsko;

25 pre Chorvátsko,

26 pre Slovinsko,

27 pre Slovensko,

29 pre Estónsko,

32 pre Lotyšsko,

34 pre Bulharsko,

36 pre Litvu,

49 pre Cyprus,

50 pre Maltu;

b) písmená DL, pričom pred nimi sa nachádza spojovník a za nimi nasledujú dve číslice označujúce poradové číslo pridelené tejto prílohe alebo poslednú významnú technickú zmenu tejto prílohy. Poradové číslo tejto prílohy je 00;

c) jedinečné identifikačné číslo typového schválenia EÚ pridelené členským štátom, ktorý ho vydal.

Príklad systému číslovania typového schválenia EÚ: e50-DL00 12345

Číslo schválenia sa uchováva na mikročipe v DG 1 v prípade každého vodičského preukazu s takýmto mikročipom.

ČASŤ B4: Vzor osvedčenia o typovom schválení EÚ vodičských preukazov s mikročipom

Názov príslušného orgánu: …

Oznámenie sa týka ([\*](https://eur-lex.europa.eu/legal-content/SK/TXT/HTML/?uri=CELEX:02012R0383-20140617&from=SK#E0003)):

– schválenia 

– odobratie schválenia 

vodičského preukazu EÚ s mikročipom

Schválenie č.: …

1. Výrobná alebo obchodná značka: …

2. Model: …

3. Meno výrobcu, prípadne jeho zástupcu: …

…

4. Adresa výrobcu, prípadne jeho zástupcu: …

…

5. Správy o laboratórnych skúškach:

5.1. Číslo bezpečnostného osvedčenia: … Dátum: …

Vydal: …

5.2. Číslo funkčného osvedčenia: … Dátum: …

Vydal: …

6. Dátum schválenia: …

7. Dátum odobratia schválenia: …

8. Miesto: …

9. Dátum: …

10. Prílohy (opisné dokumenty): …

11. Podpis: …

(\*) Začiarknite príslušný rámček.

ČASŤ C: ŠPECIFIKÁCIE PRE MOBILNÝ VODIČSKÝ PREUKAZ

1. Aplikácie pre mobilné vodičské preukazy sú k dispozícii pre najbežnejšie mobilné operačné systémy a oprávneným osobám poskytujú minimálne tieto funkcie:

a) získavanie a ukladanie údajov alebo ukazovateľa na preukázanie vodičských oprávnení osoby;

b) zobrazenie a prenos týchto údajov alebo ukazovateľa.

2. Aplikácia a ďalšie príslušné systémy sú v súlade s normou ISO/IEC 18013-5 týkajúcou sa mobilných vodičských preukazov a s nariadením (EÚ) 910/2014.

3. Na účely tejto prílohy sa držiteľ mobilného vodičského preukazu vydaného v súlade s touto smernicou považuje za oprávneného používateľa len vtedy, ak je takto identifikovaný. Primárnym spôsobom identifikácie je elektronická identifikácia. Na účely elektronickej identifikácie takýchto osôb musia byť akceptované prinajmenšom všetky prostriedky elektronickej identifikácie uvedené v nariadení (EÚ) 910/2014.

4. Relevantným vnútroštátnym systémom je príslušný register vodičských preukazov členského štátu, v ktorom si držiteľ vodičského preukazu zriadil svoje obvyklé bydlisko.

5. Aplikácia držiteľovi vodičského preukazu umožňuje získať z relevantného vnútroštátneho systému overiteľné údaje obsahujúce informácie uvedené v časti D a jednorazový token. Ak časť informácií uvedených v časti D nie je vo vnútroštátnom systéme dostupná, držiteľ vodičského preukazu môže svoje chýbajúce prvky údajov získať inými bezpečnými spôsobmi (napríklad fotografiu držiteľa z jeho biometrického pasu pomocou komunikácie na krátku vzdialenosť).

Pomocou aplikácie možno automaticky alebo manuálne aktualizovať overiteľné údaje (údaje, ktoré vodičský preukaz obsahuje, o držiteľovi podľa časti D) z relevantného vnútroštátneho systému členského štátu obvyklého bydliska. Aplikácia neumožňuje žiadne iné spôsoby úpravy získaných údajov.

Pomocou aplikácie môže držiteľ vodičského preukazu zobraziť alebo preniesť všetky údaje obsiahnuté v mobilnom vodičskom preukaze alebo ich časť tretej strane. Príslušné orgány členských štátov sú oprávnené získať údaje obsiahnuté v mobilných vodičských preukazoch na účely zistenia vodičských oprávnení držiteľa vodičského preukazu (overenie).

Aplikácia umožňuje držiteľovi vodičského preukazu preniesť tretej strane jednorazový token získaný z vnútroštátneho systému. Tento token môže prijímajúca strana použiť na získanie informácií uvedených v časti D relevantného vnútroštátneho systému, ak má na to oprávnenie od príslušného členského štátu. Príslušné orgány členských štátov majú oprávnenie na prístup k vnútroštátnym systémom iných členských štátov. Členské štáty zaistia, aby sa po overení údajov držiteľa vodičského preukazu prenesené údaje neuchovali.

Na základe informácií prenesených priamo z aplikácie alebo získaných pomocou jednorazového tokenu môžu príslušné orgány určiť vodičské oprávnenia držiteľa mobilného vodičského preukazu (overenie) vrátane akýchkoľvek obmedzení uplatniteľných v rámci Únie alebo na území členského štátu. Členské štáty nepovažujú údaje za platné, ak boli získané viac než sedem dní pred časom overenia alebo ak je číslo vodičského preukazu uvedené v zozname zrušených vodičských preukazov spravovanom členským štátom, ktorý mobilný vodičský preukaz vydal. Zoznam zrušených vodičských preukazov obsahuje informácie o všetkých vodičských preukazoch, na základe ktorých ich držitelia už nemajú oprávnenie viesť vozidlo.

6. Odchylne od nariadenia (EÚ) č. 910/2014 a výlučne na to, aby mal držiteľ mobilného vodičského preukazu v takýchto situáciách možnosť dokázať, že má oprávnenie viesť vozidlo, zostávajú funkcie na zobrazenie a prenos údajov alebo jednorazového tokenu dostupné aj vtedy, ak sú identifikačné údaje osoby spojené s európskymi peňaženkami digitálnej identity neplatné, ako sa uvádza v článku 3 uvedeného nariadenia.

7. Vnútroštátne systémy uložia alebo spracujú žiadosť zadanú na základe uvedeného jednorazového tokenu výlučne na účel uplatnenia ustanovenia tejto smernice. Na uvedený účel možno použiť sieť vodičských preukazov EÚ uvedenú v článku 19.

8. Držitelia mobilných vodičských preukazov majú možnosť obnoviť, nahradiť alebo vymeniť svoje vodičské preukazy v Únii pomocou aplikácie alebo špecializovaného portálu digitálnych služieb poskytovaného členskými štátmi.

ČASŤ D: ÚDAJE, KTORÉ SA MAJÚ ZAVIESŤ DO VODIČSKÉHO PREUKAZU EÚ

1. Rozlišovacie znaky členských štátov vydávajúcich vodičský preukaz sa stanovujú takto:

B: Belgicko

BG: Bulharsko

CZ: Česká republika

DK: Dánsko

D: Nemecko

EST: Estónsko

GR: Grécko

E: Španielsko

F: Francúzsko

HR: Chorvátsko

IRL: Írsko

I: Taliansko

CY: Cyprus

LV: Lotyšsko

LT: Litva

L: Luxembursko

H: Maďarsko

M: Malta

NL: Holandsko

A: Rakúsko

PL: Poľsko

P: Portugalsko

RO: Rumunsko

SLO: Slovinsko

SK: Slovensko

FIN: Fínsko

S: Švédsko

2. Slová „vodičský preukaz“, ktoré sa majú na vodičský preukaz vytlačiť v jazyku (jazykoch) členských štátov, sa stanovujú takto:

Свидетелство за управление на МПС

Permiso de Conducción

Řidičský průkaz

Kørekort

Führerschein

Juhiluba

Άδεια Οδήγησης

Driving Licence

Permis de conduire

Ceadúas Tiomána

Vozačka dozvola

Patente di guida

Vadītāja apliecība

Vairuotojo pažymėjimas

Vezetői engedély

Liċenzja tas-Sewqan

Rijbewijs

Prawo Jazdy

Carta de Condução

Permis de conducere

Vodičský preukaz

Vozniško dovoljenje

Ajokortti

Körkort.

3. Špecifické informácie týkajúce sa vydaného vodičského preukazu sa stanovujú takto:

|  |  |
| --- | --- |
| Pole  | Informácie  |
| 1.  | priezvisko držiteľa  |
| 2.  | ďalšie meno (mená) držiteľa  |
| 3.  | dátum a miesto narodenia  |
| 4a.  | dátum vydania vodičského preukazu  |
| 4b.  | dátum skončenia platnosti vodičského preukazu alebo pomlčka, ak má preukaz podľa ustanovenia článku 10 ods. 2 druhého pododseku neobmedzenú platnosť |
| 4c.  | názov vydávajúceho orgánu  |
| 4d.  | iné číslo, než je číslo uvedené pod poľom 5, na administratívne účely (nepovinne)  |
| 5.  | číslo vodičského preukazu  |
| 6.  | fotografia držiteľa  |
| 7.  | podpis držiteľa  |
| 8.  | miesto trvalého pobytu alebo poštová adresu (nepovinne)  |
| 9.  | skupina vozidla (vozidiel), ktoré je držiteľ oprávnený viesť (národné skupiny sú vytlačené iným typom písma ako harmonizované skupiny)  |

4. Špecifické informácie týkajúce sa skupín vydaného vodičského preukazu sa stanovujú takto:

|  |  |
| --- | --- |
| Pole  | Informácie  |
| 9.  | skupina vozidla (vozidiel), ktoré je držiteľ oprávnený viesť (národné skupiny sú vytlačené iným typom písma ako harmonizované skupiny)  |
| 10.  | dátum prvého vydania vodičského preukazu každej skupiny (tento dátum sa musí v prípade následnej náhrady alebo výmeny znovu uviesť na novom vodičskom preukaze); každé pole v dátume tvoria dve číslice v tomto poradí: deň.mesiac.rok (DD.MM.RR)  |
| 11.  | dátum skončenia platnosti vodičského preukazu každej skupiny; každé pole v dátume tvoria dve číslice v tomto poradí: deň.mesiac.rok (DD.MM.RR)  |
| 12.  | doplnkové informácie/obmedzenie (obmedzenia) vo forme kódu uvedené oproti príslušnej skupine, ako sa uvádza v časti E  |

Ak kód uvedený v časti E platí pre všetky skupiny, pre ktoré bol preukaz vydaný, môže byť vytlačený pod poľami 9, 10 a 11.

5. Špecifické informácie týkajúce sa správy vydaného vodičského preukazu sa stanovujú takto:

|  |  |
| --- | --- |
| Pole  | Informácie  |
| 13.  | možný záznam informácií hostiteľského členského štátu, ktoré sú dôležité pre správu vodičského preukazu pri vykonávaní časti A1 ods. 4 písm. a);  |
| 14.  | možný záznam informácií členského štátu, ktorý vydáva vodičský preukaz, dôležitých pre správu vodičského preukazu alebo týkajúcich sa bezpečnosti cestnej premávky (nepovinne). Ak sa informácie týkajú jedného z nadpisov vymedzených v tejto prílohe, nasledujú za číslom príslušného poľa. Na základe osobitného písomného súhlasu držiteľa sa na tomto mieste môžu doplniť aj informácie, ktoré sa netýkajú správy vodičského preukazu alebo bezpečnosti cestnej premávky; takýto doplnok nesmie zmeniť žiadnym spôsobom použitie vzoru ako vodičského preukazu.  |

ČASŤ E: KÓDY ÚNIE A NÁRODNÉ KÓDY

Kódy 01 až 99 sú harmonizované kódy Európskej únie

*VODIČ (zdravotné dôvody)*

|  |  |  |
| --- | --- | --- |
| 01.  | .  | Korekcia a/alebo ochrana zraku  |
|   | 01.01.  | Okuliare  |
|   | 01.02.  | Kontaktná šošovka (šošovky)  |
|   | 01.05.  | Ochrana očí  |
|   | 01.06.  | Okuliare alebo kontaktné šošovky  |
|   | 01.07.  | Špecifická optická pomôcka  |
| 02.  |   | Sluchová pomôcka/komunikačná pomôcka  |
| 03.  |   | Protéza/ortéza končatín  |
|   | 03.01.  | Protéza/ortéza hornej končatiny  |
|   | 03.02.  | Protéza/ortéza dolnej končatiny  |

*ÚPRAVY VOZIDLA*

|  |  |  |
| --- | --- | --- |
| 10.  |   | Modifikované radenie  |
|   | 10.02.  | Automatická voľba prevodového pomeru  |
|   | 10.04.  | Upravený ovládač prevodu  |
| 15.  |   | Modifikovaná spojka  |
|   | 15.01.  | Upravený spojkový pedál  |
|   | 15.02.  | Ručne ovládaná spojka  |
|   | 15.03.  | Automatická spojka  |
|   | 15.04.  | Opatrenie proti zablokovaniu alebo aktivácii spojkového pedálu  |
| 20.  |   | Modifikované brzdové systémy  |
|   | 20.01.  | Upravený brzdový pedál  |
|   | 20.03.  | Brzdový pedál vhodný na používanie ľavou nohou  |
|   | 20.04.  | Posuvný brzdový pedál  |
|   | 20.05.  | Sklápací brzdový pedál  |
|   | 20.06.  | Ručne ovládaná brzda  |
|   | 20.07.  | Ovládanie brzdy maximálnou silou … N[[1]](#footnote-2) [napríklad: „20.07(300N)“]  |
|   | 20.09.  | Upravená parkovacia brzda  |
|   | 20.12.  | Opatrenie proti zablokovaniu alebo aktivácii brzdového pedálu  |
|   | 20.13.  | Brzda ovládaná kolenom  |
|   | 20.14.  | Ovládanie brzdového systému s podporou vonkajšej sily  |
| 25.  |   | Modifikované akcelerátorové systémy  |
|   | 25.01.  | Upravený pedál akcelerátora  |
|   | 25.03.  | Sklápací pedál akcelerátora  |
|   | 25.04.  | Ručne ovládaný akcelerátor  |
|   | 25.05.  | Akcelerátor ovládaný kolenom  |
|   | 25.06.  | Ovládanie akcelerátora s podporou vonkajšej sily  |
|   | 25.08.  | Pedál akcelerátora vľavo  |
|   | 25.09.  | Opatrenie proti zablokovaniu alebo aktivácii pedálu akcelerátora  |
| 31.  |   | Úpravy a zabezpečenie pedálov  |
|   | 31.01.  | Ďalší súbor paralelných pedálov  |
|   | 31.02.  | Pedále na rovnakej alebo takmer rovnakej úrovni  |
|   | 31.03.  | Opatrenie proti zablokovaniu alebo aktivácii pedála akcelerátora a brzdových pedálov, ak nie sú ovládané nohou  |
|   | 31.04.  | Zvýšená podlaha  |
| 32.  |   | Kombinované systémy prevádzkovej brzdy a akcelerátora  |
|   | 32.01.  | Akcelerátor a prevádzková brzda ako kombinovaný systém ovládaný jednou rukou  |

|  |  |  |
| --- | --- | --- |
|   | 32.02.  | Akcelerátor a prevádzková brzda ako kombinovaný systém ovládaný vonkajšou silou  |
| 33.  |   | Kombinované systémy prevádzkovej brzdy, akcelerátora a riadenia  |
|   | 33.01.  | Akcelerátor, prevádzková brzda a riadenie ako kombinovaný systém ovládaný vonkajšou silou jednou rukou  |
|   | 33.02.  | Akcelerátor, prevádzková brzda a riadenie ako kombinovaný systém ovládaný vonkajšou silou oboma rukami  |
| 35.  |   | Modifikované usporiadanie ovládačov (spínače svetiel, stierače/ostrekovače predného okna, klaksón, smerové svetlá atď.)  |
|   | 35.02.  | Ovládacie zariadenia ovládateľné bez toho, aby vodič pustil riadenie  |
|   | 35.03.  | Ovládacie zariadenia ovládateľné ľavou rukou bez toho, aby vodič pustil riadenie  |
|   | 35.04.  | Ovládacie zariadenia ovládateľné pravou rukou bez toho, aby vodič pustil riadenie  |
|   | 35.05.  | Ovládacie zariadenia ovládateľné bez toho, aby vodič pustil riadenie, mechanizmy akcelerátora a bŕzd  |
| 40.  |   | Modifikovaný mechanizmus riadenia  |
|   | 40.01.  | Riadenie s maximálnou ovládacou silou … N[[2]](#footnote-3) [napríklad „40.01 (140N)“]  |
|   | 40.05.  | Upravený volant (rozšírená/hrubšia časť volantu, zmenšený priemer atď.)  |
|   | 40.06.  | Upravené umiestnenie volantu  |
|   | 40.09.  | Nožné riadenie  |
|   | 40.11.  | Pomocné zariadenie na volante  |
|   | 40.14.  | Alternatívny upravený systém riadenia ovládaný jednou rukou/ramenom  |
|   | 40.15.  | Alternatívny upravený systém riadenia ovládaný dvoma rukami/ramenami  |
| 42.  |   | Modifikované zariadenia na výhľad dozadu a do strán  |
|   | 42.01.  | Upravené zariadenie na výhľad dozadu  |
|   | 42.03.  | Doplnkové vnútorné zariadenie umožňujúce bočný výhľad  |
|   | 42.05.  | Zariadenie umožňujúce výhľad v mŕtvom uhle  |
| 43  |   | Miesto na sedenie vodiča  |
|   | 43.01.  | Sedadlo vodiča v normálnej výške výhľadu a normálnej vzdialenosti od volantu a pedálov  |
|   | 43.02.  | Sedadlo vodiča prispôsobené tvaru tela  |
|   | 43.03.  | Sedadlo vodiča s bočnou podperou na zlepšenie stability  |
|   | 43.04.  | Sedadlo vodiča s lakťovou opierkou  |
|   | 43.06.  | Úprava bezpečnostného pásu  |
|   | 43.07.  | Typ bezpečnostného pásu s opierkou na zlepšenie stability  |
| 44.  |   | Modifikácie motocyklov (použitie podkódov je povinné)  |
|   | 44.01.  | Samostatne ovládaná brzda  |
|   | 44.02.  | Upravená brzda predného kolesa  |
|   | 44.03.  | Upravená brzda zadného kolesa  |
|   | 44.04.  | Upravený akcelerátor  |
|   | 44.08.  | Výška sedadla umožňujúca vodičovi v sediacej polohe, aby mal súčasne obe nohy na zemi a udržiaval rovnováhu motocykla pri zastavení a státí  |
|   | 44.09.  | Maximálna ovládacia sila brzdy predného kolesa … N[[3]](#footnote-4) [napríklad „44.09 (140N)“]  |
|   | 44.10.  | Maximálna ovládacia sila brzdy zadného kolesa … N[[4]](#footnote-5) [napríklad „44.10 (240 N)“]  |
|   | 44.11.  | Upravená opierka nôh  |
|   | 44.12.  | Upravená rukoväť  |
| 45.  |   | Len motocykel s postranným vozíkom  |
| 46.  |   | Len trojkolky  |
| 47.  |   | Len pre vozidlá s viac ako dvoma kolesami, ktoré od vodiča nevyžadujú udržiavať rovnováhu pri štartovaní, zastavení a státí  |
| 50.  |   | Len pre špecifické vozidlo/číslo karosérie (identifikačné číslo vozidla, VIN)  |

Písmená na použitie v kombinácii s kódmi 01 až 44 na účely bližšieho určenia:

a ľavé

b pravé

c ruka

d noha

e stredné

f rameno

g palec

*KÓDY NA POUŽÍVANIE S OBMEDZENIAMI*

|  |  |  |
| --- | --- | --- |
| 60.  |   | Nepovinná rovnocennosť  |
|   | 60.01.  | Držiteľovi sa udeľuje nepovinná rovnocennosť uvedená v článku 9 ods. 3 písm. a)  |
|   | 60.02.  | Držiteľovi sa udeľuje nepovinná rovnocennosť uvedená v článku 9 ods. 3 písm. b)  |
|  | 60.03.  | Vodičské oprávnenia označené ako skupina B1 sa obmedzuje na vozidlá uvedené v článku 9 ods. 4 písm. c) |
| 61.  |   | Len na jazdy cez deň (napríklad: jedna hodina po východe slnka a jedna hodina pred západom slnka)  |
| 62.  |   | Obmedzenie na jazdy v okruhu … km od miesta bydliska držiteľa preukazu alebo len v rámci mesta/regiónu  |
| 63.  |   | Vedenie vozidla bez spolucestujúcich  |
| 64.  |   | Obmedzenie na jazdy rýchlosťou maximálne … km/h  |
| 65.  |   | Vedenie vozidla povolené len v sprievode osoby, ktorá je držiteľom vodičského preukazu minimálne rovnocennej skupiny  |
| 66.  |   | Bez prípojného vozidla  |
| 67.  |   | Jazda po diaľnici nepovolená  |
| 68.  |   | Požitie alkoholu nepovolené  |
| 69.  |   | Len pre vedenie vozidiel vybavených alkoholovým imobilizérom v súlade s EN 50436. Označenie dátumu skončenia platnosti je nepovinné [napríklad „69“ alebo „69(01.01.2016)“]  |

*ADMINISTRATÍVNE ZÁLEŽITOSTI*

|  |  |  |
| --- | --- | --- |
| 70.  |   | Výmena vodičského preukazu č. … vydaného … (rozlišovacia značka EÚ/OSN v prípade tretej krajiny; napríklad „70.0123456789.NL“)  |
| 71.  |   | Duplikát vodičského preukazu č. … (rozlišovacia značka EÚ/OSN v prípade tretej krajiny; napríklad „71.987654321.HR“)  |
| 73.  |   | Len pre vozidlá skupiny B typu motorové štvorkolky (B1)  |
| 78.  |   | Len pre vozidlá s automatickou prevodovkou  |
| 79.  |   | Len pre vozidlá, ktoré spĺňajú špecifikácie uvedené v zátvorkách, v súvislosti s uplatňovaním článku 19 tejto smernice  |
|   | 79.01.  | Len pre dvojkolesové vozidlá s postranným vozíkom alebo bez neho  |
|   | 79.02.  | Len pre trojkolky alebo ľahké štvorkolky skupiny AM  |
|   | 79.03.  | Len pre trojkolky  |
|   | 79.04.  | Len pre trojkolky s prípojným vozidlom s maximálnou prípustnou hmotnosťou nepresahujúcou 750 kg  |
|   | 79.05.  | Motocykel skupiny A1 s pomerom výkonu k hmotnosti nad 0,1 kW/kg  |
|   | 79.06.  | Vozidlo skupiny BE, kde maximálna prípustná hmotnosť prípojného vozidla presahuje 3 500 kg  |
| 80.  |   | Len pre držiteľov vodičského preukazu na motorovú trojkolku skupiny A, ktorí nedosiahli vek 24 rokov  |
| 81.  |   | Len pre držiteľov vodičského preukazu na dvojkolesový motocykel skupiny A, ktorí nedosiahli vek 21 rokov  |
| 95.  |   | Vodič, ktorý je držiteľom OOS a spĺňa požiadavku odbornej spôsobilosti uvedenú v smernici (EÚ) 2022/2561 do … [napríklad „95(01.01.12)“]  |
| 96.  |   | Vozidlá skupiny B s prípojným vozidlom s maximálnou prípustnou hmotnosťou presahujúcou 750 kg, kde maximálna prípustná hmotnosť takejto jazdnej súpravy presahuje 3 500 kg, ale nepresahuje 4 250 kg  |
| 97.  |   | Nie je oprávnený viesť vozidlo skupiny C1, ktoré patrí do rozsahu pôsobnosti nariadenia Európskeho parlamentu a Rady (EÚ) č. 165/2014[[5]](#footnote-6).  |
| 98.  |   |   |
|   | 98.01.  | Vodič sa považuje za vodiča-začiatočníka a vzťahujú sa na neho podmienky skúšobnej lehoty. V prípade výmeny, obnovy alebo nahradenia vodičského preukazu sa ku kódu doplní dátum skončenia skúšobnej lehoty (napríklad „98.01.13.04.2028“)  |
|   | 98.02.  | Držiteľ spĺňa podmienky systému vedenia vozidla so sprievodom do dovŕšenia veku 18 rokov  |

Kódy 100 a vyššie sú národné kódy platné len pre jazdu na území členského štátu, ktorý vodičský preukaz vydal.

PRÍLOHA II

MINIMÁLNE POŽIADAVKY NA VODIČSKÉ SKÚŠKY A VEDOMOSTI, ZRUČNOSTI A SPRÁVANIE NA VEDENIE POHÁŇANÉHO VOZIDLA

**I.    MINIMÁLNE POŽIADAVKY NA VODIČSKÉ SKÚŠKY**

Členské štáty prijmú potrebné opatrenia na zabezpečenie toho, aby žiadatelia o vodičské preukazy mali vedomosti a zručnosti a aby preukazovali správanie požadované na vedenie poháňaného vozidla. Skúšky zavedené na tento účel musia obsahovať:

* teoretickú skúšku,
* po úspešnom absolvovaní teoretickej skúšky aj skúšku zručností a správania.

Podmienky, za ktorých sa tieto skúšky vedú, sú stanovené ďalej.

A. TEORETICKÁ SKÚŠKA

1. **Forma**

Zvolená forma je taká, aby sa zabezpečilo, že žiadateľ má požadované vedomosti o predmetoch uvedených v bodoch 2, 3 a 4.

Každý žiadateľ o vodičský preukaz v jednej skupine, ktorý zložil teoretickú skúšku na vodičský preukaz v inej skupine, môže byť vyňatý zo spoločných ustanovení bodov 2, 3 a 4.

1. **Obsah teoretickej skúšky pre všetky skupiny vozidiel**

Otázky sa zadávajú pre každú z tém uvedených v nasledujúcich bodoch; obsah a forma otázok sa ponechávajú na zváženie každého členského štátu:

a) pravidlá cestnej premávky:

* najmä pokiaľ ide o dopravné značky, označenia a signály, prednosti v jazde a rýchlostné obmedzenia;

b) vodič:

* význam ostražitosti a vzťahu k iným účastníkom cestnej premávky vrátane používateľov prostriedkov mikromobility,
* všeobecné vnímanie vrátane vnímania nebezpečenstva, posudzovanie a rozhodovanie, najmä čas reakcie a takisto zmeny v správaní vodiča pod vplyvom alkoholu, drog a liekov, stav mysle a únava;

c) cesta:

* najdôležitejšie zásady týkajúce sa dodržiavania bezpečnej vzdialenosti medzi vozidlami, brzdnej vzdialenosti a udržania vozidla na ceste v rôznych poveternostných podmienkach a pri rôznom stave vozovky,
* rizikové faktory vedenia vozidla týkajúce sa rôzneho stavu cesty vrátane vnímania a predvídania nebezpečenstva, najmä v závislosti od počasia a denného alebo nočného času,
* charakteristiky rôznych typov ciest a súvisiacich zákonných požiadaviek,
* bezpečné vedenie vozidla v cestných tuneloch;

d) ostatní účastníci cestnej premávky:

* osobitné rizikové faktory týkajúce sa nedostatku skúseností iných účastníkov cestnej premávky, najmä najzraniteľnejších skupín účastníkov, ktorí sú v premávke menej chránení v porovnaní s používateľmi motorových vozidiel, ako sú automobily, autobusy a nákladné automobily, a ktorí sú priamo vystavení pôsobeniu nárazových síl. Do tejto kategórie patria chodci, cyklisti, používatelia motorových dvojkolesových vozidiel, používatelia prostriedkov osobnej mobility a osoby so zdravotným postihnutím alebo osoby so zníženou pohyblivosťou a schopnosťou orientácie,
* riziká obsiahnuté v pohybe a vedení rôznych typov vozidiel a rôznych zorných polí ich vodičov vrátane vozidiel s pokročilými asistenčnými systémami pre vodiča a inými prvkami automatizácie;

e) všeobecné pravidlá a predpisy a iné záležitosti:

* pravidlá týkajúce sa dokladov požadovaných na používanie vozidiel,
* všeobecné pravidlá, ktoré špecifikujú, ako sa vodič musí správať v prípade nehody (postavenie výstražných zariadení a spustenie výstražnej signalizácie), a opatrenia, ktoré môže urobiť v snahe pomôcť obetiam dopravnej nehody v prípade potreby,
* bezpečnostné faktory týkajúce sa vozidla, záťaže a prepravovaných osôb,
* znalosť aspektov bezpečnosti týkajúcich sa vozidiel s pohonom na alternatívne palivá;

f) bezpečnostné opatrenia potrebné pri vystupovaní z vozidla;

g) mechanické aspekty, ktoré majú vplyv na bezpečnosť cestnej premávky; žiadatelia musia byť schopní zistiť najbežnejšie poruchy, najmä v riadení, v systéme pruženia a v brzdnom systéme, poruchy pneumatík, svetiel a smerových svetiel, odrazných skiel, spätných zrkadiel, čelného skla a stieračov, výfukového systému, bezpečnostných pásov a zvukového výstražného zariadenia;

h) bezpečnostné zariadenie vozidla, a najmä použitie bezpečnostných pásov, opierok hlavy, bezpečnostného zariadenia pre deti a nabíjania elektrických vozidiel;

i) pravidlá a aspekty týkajúce sa používania vozidla vo vzťahu k životnému prostrediu, a to aj pokiaľ ide o elektrické vozidlá: primerané použitie zvukovej výstražnej signalizácie, mierna spotreba paliva/energie, obmedzenie emisií (emisie skleníkových plynov, látky znečisťujúce ovzdušie, hluk a mikroplasty z opotrebovania pneumatík a ciest atď.).

1. **Osobitné ustanovenia pre skupiny A1, A2 a A**

Povinná kontrola všeobecných vedomostí o:

a) použití ochranného vybavenia, ako sú rukavice, čižmy, odev a bezpečnostná prilba;

b) viditeľnosti vodičov motocyklov pre ostatných účastníkov cestnej premávky;

c) rizikových faktoroch týkajúcich sa rôznych vyššie uvedených podmienok cestnej premávky s dodatočnou pozornosťou na klzké časti, ako sú kryty odvodňovacích kanálov, vodorovné dopravné značky, ako sú čiary a šípky, električkové koľajnice;

d) mechanických aspektoch, ktoré majú vplyv na bezpečnosť cestnej premávky, ako sú uvedené vyššie s dodatočnou pozornosťou na klzké časti, ako sú spínač núdzového zastavenia, mierky hladiny oleja a reťaz.

1. **Osobitné ustanovenia pre skupiny C, CE, C1, C1E, D, DE, D1 a D1E**

1. Povinná kontrola všeobecných vedomostí o:

a) pravidlách hodín jazdy a dobách odpočinku vymedzených nariadením Európskeho parlamentu a Rady (ES) č. 561/2006[[6]](#footnote-7); používaní záznamového zariadenia vymedzeného nariadením (EÚ) č. 165/2014;

b) pravidlách o type príslušnej dopravy: nákladnej alebo osobnej;

c) dokladoch vozidiel a prepravných dokladoch požadovaných pre vnútroštátnu a medzinárodnú prepravu tovaru a cestujúcich;

d) tom, ako sa správať v prípade nehody; vedomostiach o opatreniach, ktoré sa majú prijať po nehode alebo podobnej udalosti, vrátane núdzových opatrení, ako je evakuácia cestujúcich a základných vedomostí o prvej pomoci;

e) bezpečnostných opatreniach, ktoré sa majú vykonať počas demontáže a výmeny kolies;

f) pravidlách o hmotnosti a rozmeroch vozidiel; pravidlách o obmedzovačoch rýchlosti;

g) prekážkach vo výhľade spôsobených vlastnosťami ich vozidiel;

h) čítaní cestnej mapy, plánovaní trasy vrátane používania elektronických navigačných systémov (nepovinné);

i) bezpečnostných faktoroch týkajúcich sa nákladu vozidla: kontrola nákladu (umiestnenie a upevnenie), ťažkosti s rôznymi druhmi nákladu (napríklad kvapaliny, visiace náklady,…), nakladanie a vykladanie tovaru a použitie nakladacieho zariadenia (iba pre skupiny C, CE, C1, C1E);

j) zodpovednosti vodiča, pokiaľ ide o prepravu cestujúcich; pohodlí a bezpečnosti cestujúcich; preprave detí; potrebných kontrolách pred odcestovaním; všetky druhy autobusov sú súčasťou teoretickej skúšky (autobusy verejnej hromadnej dopravy a diaľkové autobusy, autobusy s osobitnými rozmermi,…) (iba pre skupiny D, DE, D1, D1E);

k) členské štáty môžu oslobodiť žiadateľa o vodičský preukaz pre vozidlo skupiny C1 alebo C1E, ktoré nepatrí do oblasti pôsobnosti nariadenia (EÚ) č. 165/2014, od povinnosti preukázať znalosť tém uvedených v bode 4 ods. 1 písm. a) až c).

2. Povinná kontrola všeobecných vedomostí o týchto dodatočných ustanoveniach pre skupiny C, CE, D a DE:

a) zásadách konštrukcie a fungovania: spaľovacích motorov, kvapalín (napríklad motorového oleja, chladiacej kvapaliny, kvapaliny do ostrekovačov), palivového systému, elektrického systému, systému zapaľovania, systému prevodovky (spojka, prevodovka atď.);

b) mazaní a protimrazovej ochrane;

c) zásadách konštrukcie, montáže, správneho používania a starostlivosti o pneumatiky;

d) zásadách druhov, prevádzky, hlavných súčiastok, spojení, používania a každodennej údržby brzdových obložení a regulátorov otáčok a používania protiblokovacích bŕzd;

e) zásadách druhov, prevádzky, hlavných súčiastok, spojenia, používania a každodennej údržby spojovacích systémov (iba pre skupiny CE, DE);

f) metódach hľadania príčin porúch;

g) preventívnej údržbe vozidiel a potrebných prevádzkových opravách;

h) zodpovednosti vodiča, pokiaľ ide o preberanie, prepravu a dodanie tovaru v súlade s dohodnutými podmienkami (iba pre skupiny C, CE).

B. SKÚŠKA ZRUČNOSTÍ A SPRÁVANIA

1. Vozidlo a jeho vybavenie

1. Prevodovka vozidla

a) Vedenie vozidla s ručnou prevodovkou podlieha zloženiu skúšky zručností a správania vo vozidle s ručnou prevodovkou.

„Vozidlo s ručnou prevodovkou“ je vozidlo, v ktorom je prítomný pedál spojky (alebo pri skupinách A, A2 a A1 ručne ovládaná páka) a vodič ho musí ovládať pri rozjazde alebo zastavení vozidla a pri radení prevodových stupňov.

b) Vozidlá, ktoré nespĺňajú kritériá stanovené v bode 5 ods. 1 písm. a), sa považujú za vozidlá s automatickou prevodovkou.

Bez toho, aby bol dotknutý bod 5 ods. 1 písm. c), ak žiadateľ podstúpi skúšku zručností a správania vo vozidle s automatickou prevodovkou, táto skutočnosť sa zaznamená na každý vodičský preukaz vydaný na základe takejto skúšky pomocou príslušného kódu Únie stanoveného v časti E prílohy I. Vodičské preukazy s týmto označením sa používajú iba na vedenie vozidiel s automatickou prevodovkou.

c) Kód Únie vyznačený na vodičskom preukaze skupiny A1, A2, A, B1, B a BE vydanom na základe skúšky zručností a správania vykonanej vo vozidle s automatickou prevodovkou sa odstráni, ak držiteľ zloží špecializovanú skúšku zručností a správania alebo dokončí špecializovaný výcvik.

Členské štáty prijmú opatrenia potrebné na:

i) schválenie špecializovaného výcviku a dohľad nad ním alebo

ii) organizovanie špecializovaných skúšok zručností a správania.

Vozidlá použité na výcvik alebo skúšku, na ktoré sa tento bod vzťahuje, majú manuálnu prevodovku a patria do tej skupiny vodičského preukazu, o ktorý účastníci požiadali.

Dĺžka skúšky zručností a správania a prejdená vzdialenosť musia byť dostatočné na to, aby sa posúdili zručnosti a správanie stanovené v bode 6 alebo 7 tejto prílohy, pričom osobitná pozornosť sa venuje ovládaniu prevodovky vozidla.

Súčasťou výcviku sú všetky aspekty uvedené v bode 6 alebo 7 tejto prílohy, pričom osobitná pozornosť sa venuje ovládaniu prevodovky vozidla. Každý účastník vykoná praktickú časť výcviku a preukáže svoje zručnosti a správanie na verejných komunikáciách. Výcvik trvá najmenej 7 hodín.

d) Osobitné ustanovenia týkajúce sa vozidiel skupiny BE, C, CE, C1, C1E, D, DE, D1 a D1E

Členské štáty môžu rozhodnúť, že na vodičský preukaz pre vozidlá skupiny BE, C, CE, C1, C1E, D, DE, D1 alebo D1E sa nezaznamená žiadne obmedzenie týkajúce sa vozidiel s automatickou prevodovkou podľa bodu 5 ods. 1 písm. b), ak je žiadateľ už držiteľom vodičského preukazu získaného na vozidle s ručnou prevodovkou aspoň v jednej z týchto skupín: B, BE, C, CE, C1, C1E, D, DE, D1 alebo D1E a v priebehu skúšky zručností a správania vykonal činnosti opísané v bode 8 ods. 4.

2. Vozidlá použité pri skúškach zručností a správania sú v súlade s minimálnymi kritériami uvedenými ďalej. Členské štáty môžu stanoviť prísnejšie kritériá alebo pridať ďalšie kritériá. Členské štáty môžu na vozidlá skupiny A1, A2 a A používané pri skúške zručností a správania uplatniť toleranciu 5 cm3 pod požadovaný minimálny objem valcov.

a) Skupina A1:

Motocykel skupiny A1 bez postranného vozíka s výkonom najviac 11 kW a s pomerom výkonu k hmotnosti najviac 0,1 kW/kg, schopný dosiahnuť rýchlosť najmenej 90 km/h.

Pokiaľ je motocykel poháňaný spaľovacím motorom, musí mať objem valcov motora najmenej 120 cm3.

Pokiaľ je motocykel poháňaný elektrickým motorom, musí pomer výkonu k hmotnosti vozidla dosahovať najmenej 0,08 kW/kg.

b) Skupina A2:

Motocykel bez postranného vozíka s výkonom najmenej 20 kW, no nepresahujúcim 35 kW, a s pomerom výkonu k hmotnosti najviac 0,2 kW/kg.

Pokiaľ je motocykel poháňaný spaľovacím motorom, musí mať objem valcov motora najmenej 250 cm3.

Pokiaľ je motocykel poháňaný elektrickým motorom, musí pomer výkonu k hmotnosti vozidla dosahovať najmenej 0,15 kW/kg.

c) Skupina A:

Motocykel bez postranného vozíka, ktorého hmotnosť v nenaloženom stave je vyššia než 180 kg, s výkonom najmenej 50 kW. Členský štát môže akceptovať toleranciu 5 kg pod požadovanú minimálnu hmotnosť.

Pokiaľ je motocykel poháňaný spaľovacím motorom, musí mať objem valcov motora najmenej 600 cm3.

Pokiaľ je motocykel poháňaný elektrickým motorom, musí pomer výkonu k hmotnosti vozidla dosahovať najmenej 0,25 kW/kg.

d) Skupina B:

Štvorkolesové vozidlá skupiny B schopné dosiahnuť rýchlosť najmenej 100 km/h.

e) Skupina BE:

Jazdná súprava pozostávajúca zo skúšobného vozidla skupiny B a z prípojného vozidla s maximálnou prípustnou hmotnosťou aspoň 1 000 kg, schopná dosiahnuť rýchlosť najmenej 100 km/h, ktorá nepatrí do skupiny B; nákladný priestor prípojného vozidla pozostáva z uzavretej obdĺžnikovej karosérie, ktorá je aspoň taká široká a vysoká ako motorové vozidlo; uzavretá obdĺžniková karoséria môže byť aj mierne užšia ako motorové vozidlo za predpokladu, že výhľad dozadu je možný iba s použitím vonkajších spätných zrkadiel motorového vozidla; prípojné vozidlo má reálnu celkovú hmotnosť najmenej 800 kg.

f) Skupina B1:

Motorom poháňaná štvorkolka schopná dosiahnuť rýchlosť najmenej 60 km/h.

g) Skupina C:

Vozidlo skupiny C s maximálnou prípustnou hmotnosťou najmenej 12 000 kg, dĺžkou najmenej 8 m, so šírkou najmenej 2,40 m a schopné dosiahnuť rýchlosť najmenej 80 km/h; vybavené protiblokovacími brzdami a záznamovým zariadením, ako je vymedzené v nariadení (EÚ) č. 165/2014; nákladný priestor pozostáva z uzavretej obdĺžnikovej karosérie, ktorá je aspoň taká široká a vysoká ako kabína vodiča; vozidlo má najmenšiu reálnu celkovú hmotnosť 10 000 kg.

h) Skupina CE:

Buď kĺbové vozidlo, alebo jazdná súprava pozostávajúca zo skúšobného vozidla skupiny C a z prípojného vozidla s dĺžkou najmenej 7,5 m; kĺbové vozidlo aj jazdná súprava majú maximálnu prípustnú hmotnosť najmenej 20 000 kg, dĺžku najmenej 14 m a šírku najmenej 2,40 m, sú schopné dosiahnuť rýchlosť najmenej 80 km/h, sú vybavené protiblokovacími brzdami a záznamovým zariadením, ako je vymedzené v nariadení (EÚ) č. 165/2014; nákladný priestor pozostáva z uzavretej obdĺžnikovej karosérie, ktorá je aspoň taká široká a vysoká ako kabína vodiča; kĺbové vozidlo aj jazdná súprava majú najmenšiu reálnu celkovú hmotnosť 15 000 kg.

i) Skupina C1:

Vozidlo podskupiny C1 s maximálnou prípustnou hmotnosťou aspoň 4 000 kg, s dĺžkou aspoň 5 m a schopné dosiahnuť rýchlosť najmenej 80 km/h; vybavené protiblokovacími brzdami a záznamovým zariadením, ako je vymedzené v nariadení (EÚ) č. 165/2014; nákladný priestor pozostáva z uzavretej obdĺžnikovej karosérie, ktorá je aspoň taká široká a vysoká ako kabína vodiča;

j) Skupina C1E:

Jazdná súprava pozostávajúca zo skúšobného vozidla podskupiny C1 a z prípojného vozidla s maximálnou prípustnou hmotnosťou aspoň 1 250 kg; táto jazdná súprava má dĺžku najmenej 8 m a je schopná dosiahnuť rýchlosť najmenej 80 km/h; nákladný priestor prípojného vozidla pozostáva z uzavretej obdĺžnikovej karosérie, ktorá je aspoň taká široká a vysoká ako kabína vodiča; uzavretá obdĺžniková karoséria môže byť aj trochu užšia než kabína vodiča za predpokladu, že výhľad dozadu je možný iba s použitím vonkajších spätných zrkadiel motorového vozidla; prípojné vozidlo má reálnu celkovú hmotnosť najmenej 800 kg.

k) Skupina D:

Vozidlo skupiny D s dĺžkou najmenej 10 m, so šírkou najmenej 2,40 m a schopné dosiahnuť rýchlosť najmenej 80 km/h; vybavené protiblokovacími brzdami a záznamovým zariadením, ako je vymedzené v nariadení (EÚ) č. 165/2014.

l) Skupina DE:

Jazdná súprava pozostávajúca zo skúšobného vozidla skupiny D a z prípojného vozidla s maximálnou prípustnou hmotnosťou najmenej 1 250 kg, so šírkou aspoň 2,40 m a schopná dosiahnuť rýchlosť najmenej 80 km/h; nákladný priestor prípojného vozidla pozostáva z uzavretej obdĺžnikovej karosérie, ktorá je najmenej 2 m široká a 2 m vysoká; prípojné vozidlo má reálnu celkovú hmotnosť najmenej 800 kg.

m) Skupina D1:

Vozidlo podskupiny D1 s maximálnou prípustnou hmotnosťou aspoň 4 000 kg, s dĺžkou aspoň 5 m a schopné dosiahnuť rýchlosť najmenej 80 km/h; vybavené protiblokovacími brzdami a záznamovým zariadením, ako je vymedzené v nariadení (EÚ) č. 165/2014.

n) Skupina D1E:

Jazdná súprava pozostávajúca zo skúšobného vozidla podskupiny D1 a z prípojného vozidla s maximálnou prípustnou hmotnosťou aspoň 1 250 kg a schopná dosiahnuť rýchlosť najmenej 80 km/h; nákladný priestor prípojného vozidla pozostáva z uzavretej obdĺžnikovej karosérie, ktorá je najmenej 2 m široká a 2 m vysoká; prípojné vozidlo má reálnu celkovú hmotnosť najmenej 800 kg.

1. **Zručnosti a správanie, ktoré sa majú skúšať pre skupiny A1, A2 a A**

1. Príprava a technická kontrola vozidla vzhľadom na bezpečnosť cestnej premávky

Žiadatelia preukážu, že sú schopní pripraviť sa na bezpečnú jazdu tým, že splnia tieto požiadavky:

a) upraviť ochranné vybavenie, ako sú rukavice, čižmy, odev a bezpečnostná prilba;

b) uskutočniť náhodnú kontrolu stavu pneumatík, bŕzd, riadenia, spínača núdzového zastavenia (ak je to vhodné), reťaze, mierok hladiny oleja, svetlometov, smeroviek a zvukového výstražného zariadenia.

2. Osobitné úkony, ktoré sa majú odskúšať vzhľadom na bezpečnosť cestnej premávky:

a) zdvihnutie motocykla na stojan a zloženie zo stojana a tlačenie motocykla bez pomoci motora chôdzou popri vozidle;

b) zaparkovanie motocykla na stojane;

c) musia sa vykonať aspoň dva úkony pri nízkej rýchlosti vrátane slalomu. Toto umožní vyhodnotiť spôsobilosť pri manipulácii so spojkou v spojení s brzdou, rovnováhou, smerom pohľadu a polohou na motocykli a polohou nôh na nožných opierkach;

d) musia sa vykonať aspoň dva úkony pri vyššej rýchlosti, z ktorých jeden je pri druhom alebo treťom prevodovom stupni pri rýchlosti najmenej 30 km/h a jeden úkon je vyhýbanie sa prekážke pri minimálnej rýchlosti 50 km/h. Toto umožní vyhodnotiť spôsobilosť v polohe na motocykli, smere pohľadu, rovnováhy, techniky riadenia a techniky zmeny prevodových stupňov;

e) brzdenie: uskutočnia sa aspoň dve brzdenia vrátane núdzového brzdenia pri rýchlosti najmenej 50 km/h. Toto umožní vyhodnotenie spôsobilosti pri manipulácii s prednou a zadnou brzdou, smere pohľadu a polohe na motocykli.

3. Správanie v premávke

Žiadatelia musia vykonať všetky tieto činnosti úplne bezpečne v situáciách bežnej premávky a vykonať všetky nevyhnutné bezpečnostné opatrenia:

a) výjazd; po zaparkovaní, po zastávke v premávke; výjazd z vozovky;

b) jazda na rovných cestách; prechádzanie okolo vozidiel idúcich v protismere vrátane obmedzených priestorov;

c) jazda v zákrute;

d) križovatky: priblíženie sa ku križovatke a prejazd križovatiek a prípojok;

e) zmena smeru: zatáčky doľava a doprava; zmena jazdných pruhov;

f) vjazd na diaľnicu/výjazd z diaľnice alebo podobných cestných komunikácií (ak sú k dispozícii): zaradenie sa zo zrýchľovacieho pruhu; jazda v spomaľovacom pruhu;

g) predbiehanie/obiehanie: predbiehanie inej premávky (ak je to možné); jazda popri prekážkach, napr. zaparkovaných autách; nechať sa predísť inými účastníkmi (ak je to primerané);

h) špeciálne cestné charakteristiky (ak existujú): kruhové objazdy; prejazdy cez železničné priecestia; zastávky električiek/autobusov; priechody pre chodcov; jazda do/z dlhých svahov; tunely;

i) reakcia na nebezpečné situácie a ich predvídanie posudzované pomocou simulátorov;

j) prijatie nevyhnutných bezpečnostných opatrení pri vystupovaní z vozidla.

1. **Zručnosti a správanie, ktoré sa majú skúšať pre skupiny B, B1 a BE**

1. Príprava a technická kontrola vozidla vzhľadom na bezpečnosť cestnej premávky

Žiadatelia musia preukázať, že sú schopní pripraviť sa na bezpečné vedenie vozidla tým, že splnia tieto požiadavky:

a) úprava sedadla do správnej polohy;

b) nastavenie spätných zrkadiel, bezpečnostných pásov a opierok hlavy, ak existujú;

c) kontrola zavretých dverí;

d) vykonanie náhodnej kontroly stavu pneumatík, riadenia, bŕzd, kvapalín (napr. motorového oleja, chladiacej kvapaliny, kvapaliny ostrekovača), svetiel, svetlometov, smeroviek a zvukového výstražného zariadenia;

e) kontrola bezpečnostných faktorov súvisiacich s nakladaním: korba, plachty, nákladové dvere, zaistenie kabíny, spôsob nakladania, zabezpečenie nákladu (iba pre skupinu BE);

f) kontrola spojovacieho mechanizmu a brzdy a elektrických spojov (iba pre skupinu BE).

2. Skupiny B a B1: majú sa odskúšať osobitné úkony vzhľadom na bezpečnosť cestnej premávky

Skúša sa výber z týchto úkonov (aspoň dva úkony za štyri body vrátane jedného so spiatočkou):

a) cúvanie priamo alebo so zatáčaním vpravo alebo vľavo okolo rohu pri zachovaní určeného smeru;

b) otočenie vozidla do protismeru s použitím prevodovej páky a spätného chodu;

c) zaparkovanie vozidla a výjazd z parkovacieho miesta (pozdĺžne, šikmé alebo kolmé, dopredu alebo cúvaním, na rovine, pri stúpaní a klesaní);

d) presné brzdenie do zastavenia; uskutočnenie núdzového zastavenia je však nepovinné.

3. Skupina BE: majú sa odskúšať osobitné úkony vzhľadom na bezpečnosť cestnej premávky:

a) pripojenie a odpojenie alebo odpojenie prípojného vozidla od motorového vozidla a jeho opätovné pripojenie; tento úkon musí obsahovať zaparkovanie ťažného vozidla vedľa prípojného vozidla (t. j. nie v jednej línii);

b) cúvanie v zákrute, ktorej krivka závisí od rozhodnutia členských štátov;

c) bezpečné zaparkovanie kvôli nakladaniu/vykladaniu.

4. Správanie v premávke

Žiadatelia musia vykonať všetky tieto činnosti úplne bezpečne v situáciách bežnej premávky a vykonať všetky nevyhnutné bezpečnostné opatrenia:

a) výjazd: po zaparkovaní, po zastavení v premávke; výjazd z vozovky;

b) jazda na rovných cestách; prechádzanie okolo vozidiel idúcich v protismere vrátane obmedzených priestorov;

c) vedenie vozidla v zákrutách;

d) križovatky: priblíženie sa ku križovatke a prejazd križovatiek a prípojok;

e) zmena smeru: zatáčky doľava a doprava; zmena jazdných pruhov;

f) vjazd na diaľnicu/výjazd z diaľnice alebo podobných cestných komunikácií (ak sú k dispozícii): zaradenie sa zo zrýchľovacieho pruhu; jazda v spomaľovacom pruhu;

g) predbiehanie/obiehanie: predbiehanie inej premávky (ak je to možné); jazda popri prekážkach, napríklad zaparkovaných autách; nechať sa predísť inými účastníkmi (ak je to primerané);

h) špeciálne cestné charakteristiky (ak existujú): kruhové objazdy; prejazdy cez železničné priecestia; zastávky električiek/autobusov; priechody pre chodcov; jazda do/z dlhých svahov; tunely;

i) prijatie potrebných bezpečnostných opatrení pri vystupovaní z vozidla;

j) reakcia na nebezpečné situácie a ich predvídanie posudzované pomocou simulátorov.

1. **Zručnosti a správanie, ktoré sa má skúšať v prípade skupín C, CE, C1, C1E, D, DE, D1 a D1E**

1. Príprava a technická kontrola vozidla vzhľadom na bezpečnosť cestnej premávky

Žiadatelia musia preukázať, že sú schopní pripraviť sa na bezpečné vedenie vozidla tým, že splnia tieto požiadavky:

a) úprava sedadla do správnej polohy;

b) nastavenie spätných zrkadiel, bezpečnostných pásov a opierok hlavy, ak existujú;

c) náhodné kontroly stavu pneumatík, riadenia, bŕzd, svetiel, svetlometov, smeroviek a zvukového výstražného zariadenia;

d) kontrola všetkých brzdových a riadiacich systémov s posilňovačom; kontrola stavu kolies, matíc pre upevnenie kolies, blatníkov, čelného skla, okien a stieračov, kvapalín (napr. motorového oleja, chladiacej kvapaliny, kvapaliny ostrekovača); kontrola a používanie prístrojovej dosky vrátane záznamového zariadenia, ako je vymedzené v nariadení (EÚ) č. 165/2014. Táto posledná požiadavka sa neuplatňuje na žiadateľov o vodičský preukaz na vozidlo skupiny C1 alebo C1E, ktoré nepatrí do oblasti pôsobnosti tohto nariadenia;

e) kontrola tlaku vzduchu, zásobníkov vzduchu a tlmičov;

f) kontrola bezpečnostných faktorov súvisiacich s nakladaním: korba, plachty, nákladové dvere, nakladací mechanizmus (ak existuje), zaistenie kabíny (ak existuje), spôsob nakladania, zabezpečenia nákladu (iba pre skupiny C, CE, C1, C1E);

g) kontrola spojovacieho mechanizmu a brzdy a elektrických spojov (iba pre skupiny CE, C1E, DE, D1E);

h) schopnosť vykonať osobitné bezpečnostné opatrenia vo vozidle; ovládanie korby, pomocných dverí, núdzových východov, zariadení prvej pomoci, hasiacich prístrojov a iných bezpečnostných zariadení (iba pre skupiny D, DE, D1, D1E);

i) čítanie cestnej mapy, plánovanie trasy vrátane používania elektronických navigačných systémov (nepovinné).

2. Osobitné úkony, ktoré sa majú odskúšať vzhľadom na bezpečnosť cestnej premávky:

a) pripojenie a odpojenie alebo odpojenie prípojného vozidla od motorového vozidla a jeho opätovné pripojenie; tento úkon musí zahŕňať zaparkovanie ťažného vozidla vedľa prípojného vozidla (t. j. nie v jednej línii) (iba pre skupiny CE, C1E, DE, D1E);

b) cúvanie v zákrute, ktorej krivka závisí od rozhodnutia členských štátov;

c) bezpečné zaparkovanie kvôli nakladaniu/vykladaniu pri nakladacej rampe/plošine alebo pri podobnom zariadení (iba pre skupiny C, CE, C1, C1E);

d) zaparkovanie tak, aby mohli cestujúci bezpečne nastúpiť do autobusu alebo z neho vystúpiť (iba pre skupiny D, DE, D1, D1E).

3. Správanie v premávke

Žiadatelia musia vykonať všetky tieto činnosti úplne bezpečne v situáciách bežnej premávky a vykonať všetky nevyhnutné bezpečnostné opatrenia:

a) výjazd: po zaparkovaní, po zastavení v premávke; výjazd z vozovky;

b) jazda na rovných cestách; prechádzanie okolo vozidiel idúcich v protismere vrátane obmedzených priestorov;

c) vedenie vozidla v zákrutách;

d) križovatky: priblíženie sa ku križovatke a prejazd križovatiek a prípojok;

e) zmena smeru: zatáčky doľava a doprava; zmena jazdných pruhov;

f) vjazd na diaľnicu/výjazd z diaľnice alebo podobných cestných komunikácií (ak sú k dispozícii): zaradenie sa zo zrýchľovacieho pruhu; jazda v spomaľovacom pruhu;

g) predbiehanie/obiehanie: predbiehanie inej premávky (ak je to možné); jazda popri prekážkach, napríklad zaparkovaných autách; nechať sa predísť inými účastníkmi (ak je to primerané);

h) špeciálne cestné charakteristiky (ak existujú): kruhové objazdy; prejazdy cez železničné priecestia; zastávky električiek/autobusov; priechody pre chodcov; jazda do/z dlhých svahov; tunely;

i) prijatie potrebných bezpečnostných opatrení pri vystupovaní z vozidla.

4. Bezpečné a energeticky efektívne vedenie vozidla:

a) vedenie vozidla takým spôsobom, aby sa zaistila bezpečnosť a znížila spotreba paliva/energie a emisie počas zvyšovania a znižovania rýchlosti, pri jazde do kopca a z kopca;

b) reakcia na nebezpečné situácie a ich predvídanie posudzované pomocou simulátorov.

1. **Známkovanie skúšok zručností a správania**

1. Pre každú z dopravných situácií uvedených v bodoch 6, 7 a 8 ohodnotenie odráža stupeň ľahkosti, s akou žiadateľ zvláda ovládanie vozidla a jeho preukázanú schopnosť viesť vozidlo úplne bezpečne v premávke. Skúšajúci sa musí v priebehu celej skúšky cítiť bezpečne. Trestom za chyby pri vedení vozidla alebo nebezpečné správanie priamo ohrozujúce bezpečnosť skúšobného vozidla, jeho cestujúcich alebo iných účastníkov cestnej premávky je nezloženie skúšky bez ohľadu na to, či skúšajúci alebo sprevádzajúca osoba museli zasahovať. Skúšajúci sa však aj tak slobodne rozhodne, či sa skúška zručností a správania dokončí alebo nie.

Skúšajúci je odborne vyškolený, aby správne ohodnotil schopnosť žiadateľa bezpečne viesť vozidlo. Práca skúšajúcich sa sleduje a je pod dohľadom orgánu oprávneného členským štátom zabezpečiť správne a dôsledné uplatnenie vyhodnotenia chýb v súlade s normami ustanovenými v tejto prílohe.

2. Skúšajúci počas hodnotenia venujú zvláštnu pozornosť skutočnosti, či žiadateľ pri vedení vozidla preukazuje defenzívne a spoločenské správanie. Toto odráža celkový štýl vedenia vozidla a skúšajúci to zohľadní pri celkovom obraze o žiadateľovi. Zahŕňa to primerané a rozhodné (bezpečné) vedenie vozidla, ktoré zohľadňuje stav vozovky a poveternostné podmienky, zohľadňuje ostatnú premávku, zohľadňuje záujmy ostatných účastníkov cestnej premávky (najmä zraniteľných účastníkov cestnej premávky) a zahŕňa predvídanie situácie.

3. Skúšajúci ďalej vyhodnocuje, či žiadateľ:

a) ovláda vozidlo; berúc do úvahy: správne použitie bezpečnostných pásov, spätných zrkadiel, opierok hlavy; sedadla; správne použitie svetiel a iných zariadení; správne použitie spojky, prevodovky, akcelerátora, brzdových systémov (vrátane tretieho brzdového systému, ak existuje), riadenia; ovládanie vozidla za rôznych okolností pri rôznych rýchlostiach; stabilitu na ceste; hmotnosť, rozmery a charakteristiky vozidla; hmotnosť a druh nákladu (iba pre skupiny BE, C, CE, C1, C1E, DE, D1E); pohodlie cestujúcich (iba pre skupiny D, DE, D1, D1E) (žiadne prudké zrýchlenie, plynulá jazda a žiadne prudké brzdenie);

b) vedie vozidlo hospodárne, bezpečne a energeticky efektívne, berúc do úvahy otáčky motora za minútu, radenie prevodových stupňov, brzdenie a zrýchľovanie (iba pre skupiny B, BE, C, CE, C1, C1E, D, DE, D1, D1E);

c) spĺňa pravidlá stanovené pre pozorovanie: kruhové pozorovanie; správne používanie zrkadiel; videnie do diaľky, na strednú a blízku vzdialenosť;

d) dodržiavanie prednosti/dávanie prednosti v jazde: prednosť na križovatkách a prípojkách; dávanie prednosti pri iných príležitostiach (napr. zmena smeru, zmena jazdných pruhov, osobitné úkony);

e) správna poloha na ceste: správna poloha na ceste, v pruhoch, na kruhových objazdoch, v zákrutách, vhodná pre typ a charakteristiky vozidla; predbežné zaujatie polohy;

f) udržiava vzdialenosť: udržiavanie primeranej vzdialenosti spredu a zboku; udržiavanie primeranej vzdialenosti od ostatných účastníkov cestnej premávky, najmä od zraniteľných účastníkov cestnej premávky;

g) dodržiava povolené a odporúčané rýchlosti: neprekročenie najvyššej povolenej rýchlosti; prispôsobenie rýchlosti poveternostným/dopravným podmienkam a v prípade potreby vnútroštátnym rýchlostným obmedzeniam; vedenie vozidla takou rýchlosťou, pri ktorej je možné zastaviť na vzdialenosť v rámci viditeľnej a voľnej cesty; prispôsobenie rýchlosti všeobecnej rýchlosti rovnakého druhu účastníkov cestnej premávky;

h) rešpektuje svetelnú signalizáciu, dopravné značky a iné označenia: správny postup pri svetelnej signalizácii; riadenie sa pokynmi osôb riadiacich premávku; správny postup pri zvislých dopravných značkách (zákazy alebo príkazy); správny postup pri vodorovnom dopravnom značení;

i) dodržiava pravidlá signalizácie: dávanie správnych a primerane načasovaných znamení v prípade potreby; správne ukazovanie smerov; správny postup vzhľadom na všetky znamenia, ktoré dávajú iní účastníci cestnej premávky;

j) ovláda brzdenie a zastavovanie: včasné spomaľovanie, brzdenie alebo zastavenie podľa okolností; predvídanie; používanie rôznych brzdných systémov (iba pre skupiny C, CE, D, DE); používanie iných systémov zníženia rýchlosti ako bŕzd (iba pre skupiny C, CE, D, DE).

1. **Trvanie skúšky**

Trvanie skúšky a prejdená vzdialenosť musia byť dostatočné na vyhodnotenie zručností a správania stanovených v časti B tejto prílohy. Za žiadnych okolností čas strávený vedením vozidla na ceste nie je kratší než 25 minút pre skupiny A, A1, A2, B, B1 a BE a kratší než 45 minút pre ostatné skupiny. Toto nezahŕňa prijatie žiadateľa, prípravu vozidla, technickú kontrolu vozidla vzhľadom na cestnú bezpečnosť, osobitné úkony a oznámenie výsledku praktickej skúšky.

1. **Miesto konania skúšky**

Časť skúšky na vyhodnotenie osobitných úkonov sa môže vykonávať vo zvláštnom skúšobnom teréne. Vždy, keď je to možné, sa časť skúšky s cieľom vyhodnotiť správanie v premávke vykonáva na cestách mimo zastavaných oblastí, na rýchlostných komunikáciách a diaľniciach (alebo podobných cestných komunikáciách), ako aj na všetkých druhoch mestských komunikácií (obytné zóny, zóny s rýchlosťou 30 a 50 km/h, mestské rýchlostné komunikácie), ktoré predstavujú rôzne druhy ťažkostí, s ktorými sa vodiči pravdepodobne môžu stretnúť. Je takisto žiaduce, aby sa skúška uskutočnila v podmienkach rôznej hustoty premávky. Čas strávený jazdou na ceste sa využije optimálnym spôsobom, aby žiadateľ mohol byť vyhodnotený vo všetkých rôznych oblastiach premávky, s ktorými sa môže stretnúť, s mimoriadnym dôrazom na zmenu týchto oblastí.

**II.   VEDOMOSTI, ZRUČNOSTI A SPRÁVANIE NA VEDENIE POHÁŇANÉHO VOZIDLA**

Vodiči všetkých poháňaných vozidiel majú kedykoľvek vedomosti, zručnosti a správanie opísané v bodoch 1 až 9, aby boli schopní:

* rozpoznať a predvídať nebezpečenstvá a riziká v premávke a zhodnotiť ich vážnosť,
* dostatočne ovládať vozidlo, aby nevytvorili nebezpečné situácie, a primerane reagovať, ak by sa takéto situácie vyskytli,
* splniť predpisy cestnej premávky, a najmä tie, ktoré sú určené na zabránenie nehôd na cestách a zachovanie plynulosti premávky,
* zistiť akékoľvek závažné technické poruchy na svojich vozidlách, najmä tie, ktoré predstavujú bezpečnostné riziko, a odstrániť ich vhodným spôsobom,
* brať do úvahy všetky faktory ovplyvňujúce správanie pri vedení vozidla (napr. alkohol, únava, slabý zrak atď.) tak, aby sa zachovali všetky schopnosti potrebné pre bezpečné vedenie vozidla,
* pomôcť zaručiť bezpečnosť všetkých účastníkov cestnej premávky, a najmä zraniteľných účastníkov cestnej premávky, vzájomným rešpektovaním sa,
* mať dostatočné vedomosti o rizikových faktoroch súvisiacich s prostriedkami mikromobility,
* mať dostatočné vedomosti o oblasti bezpečnosti týkajúcej sa používania vozidiel s pohonom na alternatívne palivá,
* mať dostatočné vedomosti o používaní pokročilých asistenčných systémov vodiča a iných prvkov automatizácie vozidla.

Členské štáty môžu vykonávať primerané opatrenia s cieľom zabezpečiť, aby si vodiči, ktorí už nemajú vedomosti, zručnosti a správanie opísané v bodoch 1 až 9, mohli obnoviť tieto vedomosti a zručnosti a naďalej vykazovať také správanie, aké sa požaduje na vedenie poháňaného vozidla.

PRÍLOHA III

**MINIMÁLNE NORMY TELESNEJ A DUŠEVNEJ SPÔSOBILOSTI NA VEDENIE POHÁŇANÉHO VOZIDLA**

**VYMEDZENIE POJMOV**

1. Na účely tejto prílohy sa vodiči klasifikujú do dvoch skupín:

1. skupina 1: vodiči vozidiel skupín A, A1, A2, AM, B, B1 a BE,

2. skupina 2: vodiči vozidiel skupín C, CE, C1, C1E, D, DE, D1 a D1E.

3. Vo vnútroštátnych právnych predpisoch sa môže stanoviť, že ustanovenia tejto prílohy pre vodičov skupiny 2 sa vzťahujú na vodičov vozidiel skupiny B, ktorí používajú svoj vodičský preukaz na profesionálne účely (taxíky, sanitky atď.).

1. Podobne sú žiadatelia o prvý vodičský preukaz alebo o obnovenie vodičského preukazu klasifikovaní do skupiny, do ktorej budú patriť, keď bude ich vodičský preukaz vydaný alebo obnovený.

**LEKÁRSKE PREHLIADKY**

1. Skupina 1:

Žiadatelia vykonávajú sebahodnotenie svojej telesnej a duševnej spôsobilosti na vedenie poháňaného vozidla.

Od žiadateľov sa vyžaduje, aby sa podrobili lekárskej prehliadke, ak sa pri sebahodnotení telesnej a duševnej spôsobilosti, pri plnení nevyhnutných formalít alebo v priebehu skúšky, ktorá je nevyhnutná na získanie vodičského preukazu, preukáže, že pravdepodobne majú jednu alebo viac zdravotných nespôsobilostí uvedených v tejto prílohe.

Rovnaký postup sa na vodičov vzťahuje pri obnovovaní vodičského preukazu.

1. Skupina 2:

Žiadatelia sa podrobia lekárskej prehliadke pred prvým vydaním vodičského preukazu a potom sa vodiči kontrolujú pri každom obnovení svojho vodičského preukazu v súlade s vnútroštátnym systémom zavedeným v členskom štáte obvyklého bydliska.

1. Normy stanovené členskými štátmi na vydávanie alebo akékoľvek následné obnovenie vodičských preukazov môžu byť prísnejšie ako normy ustanovené v tejto prílohe.

**ZRAK**

1. Všetci žiadatelia o vodičský preukaz sa podrobia vhodnému vyšetreniu s cieľom zaistiť, že majú primeranú zrakovú ostrosť a zorné pole na vedenie poháňaných vozidiel. Ak existujú odôvodnené pochybnosti o zrakovej ostrosti žiadateľa, mal by ho vyšetriť príslušný lekársky orgán. Pri tejto prehliadke sa pozornosť venuje najmä týmto vlastnostiam: zraková ostrosť, zorné pole, videnie za šera, citlivosť na oslnenie a kontrast, diplopia a ostatné zrakové funkcie, ktoré môžu mať škodlivý vplyv na bezpečné vedenie vozidla.

V prípade vodičov zo skupiny 1 sa môže o vydaní vodičského preukazu uvažovať vo „výnimočných jednotlivých prípadoch“, keď normu pre zorné pole alebo zrakovú ostrosť nemožno splniť, ale existujú dôvody domnievať sa, že vydaním vodičského preukazu žiadateľovi sa nenaruší bezpečnosť cestnej premávky; v takýchto prípadoch sa vodič nechá vyšetriť príslušným lekárskym orgánom s cieľom preukázať, že nemá žiadnu inú poruchu zrakovej funkcie, vrátane citlivosti na oslnenie a kontrast a videnia za šera. Vodič alebo žiadateľ takisto podliehajú preukaznej praktickej skúške, ktorú vykoná príslušný orgán.

Skupina 1:

1. Žiadatelia o vodičský preukaz alebo o jeho obnovenie majú binokulárnu zrakovú ostrosť, v prípade potreby s korekčnými šošovkami, najmenej 0,5 pri súčasnom používaní oboch očí.

Navyše horizontálne zorné pole je najmenej 120 stupňov, dodatočný rozsah je aspoň 50 stupňov doľava a doprava a 20 stupňov smerom nahor a nadol. V okruhu stredných 20 stupňov nie sú prítomné žiadne chyby zraku.

Ak sa zistí alebo potvrdí progresívna očná choroba, vydanie alebo obnovenie vodičského preukazu podlieha pravidelným prehliadkam žiadateľa príslušným lekárskym orgánom.

2. Žiadatelia o vydanie vodičského preukazu alebo o jeho obnovenie, ktorí majú úplnú funkčnú stratu zraku jedného oka alebo používajú iba jedno oko (napr. v prípade diplopie), majú zrakovú ostrosť najmenej 0,5, a to v prípade potreby aj s použitím korekčných šošoviek. Príslušný lekársky orgán potvrdí, že tento stav monokulárneho videnia existuje dostatočne dlho na to, aby došlo k adaptácii, a že zorné pole tohto oka spĺňa požiadavku stanovenú v bode 6 ods. 1.

3. Po akomkoľvek objavení sa nedávno rozvinutej diplopie alebo po strate zraku v jednom oku nasleduje primerané adaptačné obdobie (napríklad šesť mesiacov), počas ktorého nie je povolené viesť vozidlo. Po uplynutí tohto adaptačného obdobia je vedenie vozidla povolené iba po priaznivom stanovisku odborníkov na zrak a vedenie vozidla.

Skupina 2:

4. Žiadatelia o vydanie vodičského preukazu alebo o jeho obnovenie majú zrakovú ostrosť, v prípade potreby s použitím korekčných šošoviek, s hodnotou aspoň 0,8 v lepšom oku a aspoň 0,1 v horšom oku. Keď sa na dosiahnutie hodnôt 0,8 a 0,1 používajú korekčné šošovky, minimálna ostrosť (0,8 a 0,1) sa dosiahne buď korekciou pomocou okuliarov so silou nepresahujúcou plus osem dioptrií, alebo pomocou kontaktných šošoviek. Korekcia sa musí dobre znášať.

Okrem toho binokulárne horizontálne zorné pole je aspoň 160 stupňov, dodatočný rozsah je najmenej 70 stupňov doľava a doprava a 30 stupňov smerom nahor a nadol. V okruhu stredných 30 stupňov nie sú prítomné žiadne chyby zraku.

Vodičské preukazy sa nevydávajú ani neobnovujú žiadateľom alebo vodičom s poruchou citlivosti na kontrast alebo s diplopiou.

Po podstatnej strate zraku v jednom oku nasleduje primerané adaptačné obdobie (napríklad šesť mesiacov), počas ktorého dotknutá osoba nemá dovolené viesť vozidlo. Po uplynutí tohto adaptačného obdobia je vedenie vozidla povolené iba po priaznivom stanovisku odborníkov na zrak a vedenie vozidla.

**SLUCH**

1. Možnosť vydania alebo obnovenia vodičských preukazov pre žiadateľov alebo vodičov v skupine 2 podlieha posudku príslušných lekárskych orgánov; pri lekárskej prehliadke sa mimoriadny dôraz bude klásť najmä na rozsah kompenzácie.

**OSOBY S TELESNÝM POSTIHNUTÍM**

1. Vodičské preukazy sa nevydajú ani neobnovia žiadateľom alebo vodičom s ťažkosťami alebo poruchami pohybového systému, na základe ktorých môže byť vedenie poháňaného vozidla nebezpečné.

Skupina 1:

1. Vodičské preukazy podliehajúce určitým obmedzeniam môžu byť vydané žiadateľom alebo vodičom s telesným postihnutím na základe vydania posudku príslušným lekárskym orgánom. Tento posudok sa zakladá na lekárskom posúdení danej poruchy a ak je to potrebné, na praktickej skúške. Zároveň určuje, aký typ úpravy vozidla sa požaduje, ako aj to, či vodič musí používať ortopedické zariadenie, pokiaľ skúška zručností a správania preukáže, že s takýmto zariadením by jazda nebola nebezpečná.

2. Vodičské preukazy sa môžu vydať alebo obnoviť akémukoľvek žiadateľovi alebo vodičovi s progresívnou chorobu pod podmienkou, že sa táto osoba pravidelne podrobuje prehliadke, na ktorej sa kontroluje, či je táto osoba stále schopná motorové vozidlo viesť úplne bezpečne.

Ak ide o telesné postihnutie, vodičský preukaz sa môže vydať alebo obnoviť bez toho, aby sa žiadateľ podroboval pravidelným lekárskym prehliadkam.

Skupina 2:

3. Príslušný lekársky orgán dôkladne zváži všetky dodatočné riziká a nebezpečenstvá týkajúce sa vedenia vozidiel vymedzených v tejto skupine.

**SRDCOVO-CIEVNE CHOROBY**

1. Srdcovo-cievne ochorenia alebo choroby môžu spôsobiť náhle oslabenie mozgových funkcií, čo predstavuje nebezpečenstvo z hľadiska bezpečnosti cestnej premávky. Tieto ochorenia sú dôvodom na dočasné alebo trvalé obmedzenie vedenia vozidla.

1. V prípade nasledujúcich srdcovo-cievnych ochorení sa môžu vodičské preukazy vydávať alebo obnovovať pre žiadateľov alebo vodičov uvedených skupín až po tom, čo bolo ochorenie účinne vyliečené a bolo vydané príslušné lekárske povolenie, a v prípade potreby pod podmienkou podrobenia sa pravidelným lekárskym kontrolám:

a) bradyarytmia (poškodenie funkcie sínusového uzla a poruchy vedenia) a tachyarytmia (supraventrikulárna a ventrikulárna arytmia) s prípadom alebo prípadmi synkopy v minulosti v dôsledku porúch srdcového rytmu (uplatňuje sa pre skupiny 1 a 2);

b) bradyarytmia: poškodenie funkcie sínusového uzla a poruchy vedenia s Möbitzovou átrioventrikulárnou blokádou II. typu druhého stupňa, átrioventrikulárnou blokádou tretieho stupňa alebo alternujúcou blokádou ramienok (uplatňuje sa iba pre skupinu 2);

c) tachyarytmia (supraventrikulárna a ventrikulárna arytmia) spojená:

* so štrukturálnym ochorením srdca a pretrvávajúcou komorovou tachykardiou (VT) (uplatňuje sa pre skupiny 1 a 2) alebo
* s polymorfnou nepretrvávajúcou komorovou tachykardiou alebo s indikáciou pre defibrilátor (uplatňuje sa iba pre skupinu 2);

d) príznaky angíny (uplatňuje sa pre skupiny 1 a 2);

e) trvalá implantácia alebo nahradenie kardiostimulátora (uplatňuje sa iba pre skupinu 2);

f) implantácia alebo nahradenie defibrilátora alebo primeraný či neprimeraný výboj defibrilátora (uplatňuje sa iba pre skupinu 1);

g) synkopa (prechodná strata vedomia a svalového tonusu charakterizovaná rýchlym nástupom, krátkym trvaním a spontánnym zotavením, ku ktorej dochádza v dôsledku celkového nedokrvenia mozgu a v prípade ktorej sa predpokladá, že je podmienená reflexom, bez známej príčiny, bez akéhokoľvek preukázateľného ochorenia srdca) (uplatňuje sa pre skupiny 1 a 2);

h) akútny koronárny syndróm (uplatňuje sa pre skupiny 1 a 2);

i) stabilná angina pectoris, pokiaľ sa pri miernej námahe neprejavujú symptómy (uplatňuje sa pre skupiny 1 a 2);

j) perkutánna koronárna intervencia (PKI) (uplatňuje sa pre skupiny 1 a 2);

k) koronárna arteriálna bypassová chirurgia (CABG) (uplatňuje sa pre skupiny 1 a 2);

l) mozgová mŕtvica/tranzitórny ischemický atak (TIA) (uplatňuje sa pre skupiny 1 a 2);

m) významná stenóza krčnice (uplatňuje sa iba pre skupinu 2);

n) maximálny priemer aorty prevyšuje 5,5 cm (uplatňuje sa iba pre skupinu 2);

o) zlyhanie srdca:

* klasifikácia podľa New York Heart Association (NYHA) I, II, III (uplatňuje sa iba pre skupinu 1),
* klasifikácia NYHA I a II za predpokladu, že ejekčná frakcia ľavej komory predstavuje aspoň 35 % (uplatňuje sa iba pre skupinu 2);

p) transplantácia srdca (uplatňuje sa pre skupiny 1 a 2);

q) zariadenie na podporu srdcovej činnosti (uplatňuje sa iba pre skupinu 1);

r) operácia srdcovej chlopne (uplatňuje sa pre skupiny 1 a 2);

s) malígna hypertenzia (zvýšenie systolického krvného tlaku na hodnotu ≥ 180 mmHg alebo diastolického krvného tlaku na hodnotu ≥ 110 mmHg spojené s hroziacim alebo progresívnym poškodením orgánov) (uplatňuje sa pre skupiny 1 a 2);

t) krvný tlak stupňa III (diastolický krvný tlak ≥ 110 mmHg a/alebo systolický krvný tlak ≥ 180 mmHg) (uplatňuje sa iba pre skupinu 2);

u) kongenitálne srdcové ochorenie (uplatňuje sa pre skupiny 1 a 2);

v) hypertrofická kardiomyopatia, ak je bez synkopy (uplatňuje sa iba pre skupinu 1);

w) syndróm dlhého intervalu Q-T so synkopou, torsade des pointes alebo Q-Tc > 500 ms (uplatňuje sa iba pre skupinu 1).

2. V prípade nasledujúcich srdcovo-cievnych ochorení sa vodičské preukazy pre žiadateľov alebo vodičov uvedených skupín nevydávajú ani neobnovujú:

a) implantácia defibrilátora (uplatňuje sa iba pre skupinu 2);

b) periférne cievne ochorenie – aneuryzma hrudnej a brušnej aorty, pričom maximálny priemer aorty je taký, že hrozí závažné riziko náhleho pretrhnutia a následnej udalosti, ktorá znemožní ovládanie vozidla (uplatňuje sa pre skupiny 1 a 2);

c) zlyhanie srdca:

* klasifikácia NYHA IV (uplatňuje sa iba pre skupinu 1),
* klasifikácia NYHA III a IV (uplatňuje sa iba pre skupinu 2);

d) zariadenia na podporu srdcovej činnosti (uplatňuje sa iba pre skupinu 2);

e) ochorenie srdcovej chlopne s aortálnou regurgitáciou, aortálnou stenózou, mitrálnou regurgitáciou alebo mitrálnou stenózou, pokiaľ sa funkčná schopnosť odhaduje na hodnotu NYHA IV alebo pokiaľ nastal prípad synkopy (uplatňuje sa iba pre skupinu 1);

f) ochorenie srdcovej chlopne podľa klasifikácie NYHA III alebo IV alebo s ejekčnou frakciou (EF) pod 35 %, mitrálnou stenózou a závažnou pľúcnou hypertenziou alebo s echokardiograficky potvrdenou závažnou aortálnou stenózou alebo aortálnou stenózou spôsobujúcou synkopu; s výnimkou úplne asymptomatickej závažnej aortálnej stenózy, pokiaľ sú splnené požiadavky záťažového testu (uplatňuje sa iba pre skupinu 2);

g) štrukturálna a elektrická kardiomyopatia – hypertrofická kardiomyopatia so synkopami v minulosti alebo pokiaľ sú splnené dve alebo viaceré z týchto podmienok: hrúbka steny ľavej komory predstavuje > 3 cm, nepretrvávajúca komorová tachykardia, v minulosti náhle úmrtie v rodine (príbuzného v prvom stupni), žiadny nárast krvného tlaku pri námahe (uplatňuje sa iba pre skupinu 2);

h) syndróm dlhého intervalu Q-T so synkopou, torsade des pointes a Q-Tc > 500 ms (uplatňuje sa iba pre skupinu 2);

i) Brugadov syndróm so synkopou alebo prerušením náhleho zastavenia srdca (uplatňuje sa pre skupiny 1 a 2).

Vodičské preukazy môžu byť vydané alebo obnovené vo výnimočných prípadoch, pokiaľ je to riadne odôvodnené príslušným lekárskym posudkom, a pod podmienkou podrobenia sa pravidelnej lekárskej kontrole, čím sa zabezpečí, že je daná osoba s prihliadnutím na dôsledky jej zdravotného stavu naďalej schopná viesť vozidlo bezpečne.

3. Iné kardiomyopatie

U žiadateľov alebo vodičov s dobre opísanými kardiomyopatiami (napríklad arytmogénnou kardiomyopatiou pravej komory, non-kompaktnou kardiomyopatiou, katecholaminergnou polymorfnou komorovou tachykardiou a syndrómom krátkeho intervalu QT) alebo s novými kardiomyopatiami, ktoré sa môžu odhaliť, sa posúdi riziko udalostí spôsobujúcich náhlu neschopnosť. Je potrebné dôkladné posúdenie odborníka. Posúdia sa prognostické ukazovatele konkrétnej kardiomyopatie.

4. Členské štáty môžu obmedziť vydanie alebo obnovenie vodičských preukazov pre žiadateľov alebo vodičov s inými srdcovo-cievnymi chorobami.

***DIABETES MELLITUS***

1. Na účely nasledujúcich bodov sa uplatňuje toto vymedzenie pojmov:

„ťažká hypoglykémia“ je stav, keď je potrebná pomoc inej osoby;

„opakovaná hypoglykémia“ je druhá závažná hypoglykémia v priebehu 12 mesiacov.

Skupina 1:

1. Žiadateľom alebo vodičom, ktorí majú *diabetes mellitus*, sa vodičské preukazy môžu vydať alebo obnoviť. Počas liečby liekmi sa podrobia posudku oprávneného lekárskeho orgánu a pravidelnej lekárskej kontrole, a to primerane každému prípadu, ale interval medzi nimi nepresiahne desať rokov.

2. Žiadateľ alebo vodič, ktorý má diabetes a užíva lieky, pri ktorých je riziko, že vyvolajú hypoglykémiu, preukáže, že si uvedomuje riziko spojené s hypoglykemickým stavom a že tento stav dokáže primerane ovládať.

Vodičské preukazy sa nevydajú ani neobnovia žiadateľom alebo vodičom, ktorí si dostatočne neuvedomujú svoj hypoglykemický stav.

Vodičské preukazy sa nevydajú ani neobnovia žiadateľom alebo vodičom, ktorí majú opakovanú ťažkú hypoglykémiu, pokiaľ nepredložia príslušný lekársky posudok a nepodrobia sa pravidelnej lekárskej kontrole. V prípade opakovanej ťažkej hypoglykémie počas bdelého stavu sa vodičský preukaz nevydá ani neobnoví, kým neuplynú tri mesiace od poslednej príhody.

Vodičské preukazy môžu byť vydané alebo obnovené vo výnimočných prípadoch, pokiaľ je to riadne odôvodnené príslušným lekárskym posudkom, a pod podmienkou podrobenia sa pravidelnej lekárskej kontrole, čím sa zabezpečí, že je daná osoba s prihliadnutím na dôsledky jej zdravotného stavu naďalej schopná viesť vozidlo bezpečne.

Skupina 2:

3. Pokiaľ ide o vodičov s *diabetes mellitus*, vydanie/obnovenie vodičských preukazov skupiny 2 možno zvážiť. Pri liečení liekmi, pri ktorých je riziko, že vyvolajú hypoglykémiu (to znamená inzulínom a niektorými tabletkami), platia tieto kritériá:

a) v predchádzajúcich 12 mesiacoch sa nevyskytla ťažká hypoglykemická príhoda;

b) vodič si plne uvedomuje svoj hypoglykemický stav;

c) vodič musí preukázať, že tento stav dokáže primerane ovládať, a to snímačmi glukózy v krvi, inzulínovou pumpou, inzulínovým perom a/alebo hybridnou uzavretou slučkou najmenej dvakrát denne a v časoch relevantných pre vedenie vozidla;

d) vodič musí preukázať, že si uvedomuje riziko vyplývajúce z hypoglykemického stavu;

e) v súvislosti s diabetom neexistujú iné obmedzujúce komplikácie.

Okrem toho v týchto prípadoch sa takéto vodičské preukazy vydávajú iba na základe stanoviska príslušného lekárskeho orgánu a pravidelného lekárskeho preskúmania vykonávaného v najviac trojročných intervaloch.

4. Ťažká hypoglykemická príhoda počas bdelého stavu, dokonca aj taká, ktorá nesúvisí s vedením vozidla, sa oznámi a na jej základe sa nechá opätovne posúdiť stav pre vydanie vodičského preukazu.

**CHOROBY NERVOVÉHO SYSTÉMU A OBŠTRUKČNÉ SPÁNKOVÉ APNOE**

1. Na žiadateľov s chorobami nervového systému a obštrukčným spánkovým apnoe sa vzťahujú tieto pravidlá:

CHOROBY NERVOVÉHO SYSTÉMU

1. Vodičské preukazy sa nevydajú ani neobnovia žiadateľom alebo vodičom s vážnymi nervovými chorobami, pokiaľ žiadosť nie je podložená posudkom oprávneného lekárskeho orgánu.

Poruchy nervového systému spojené s chorobami alebo chirurgické zásahy ovplyvňujúce centrálny alebo periférny nervový systém, ktoré vedú k senzorickým alebo motorickým poruchám a ovplyvňujú rovnováhu a koordináciu, sa berú do úvahy vo vzťahu k ich funkčným účinkom a rizikám vývoja choroby. V takýchto prípadoch vydanie alebo obnovenie vodičského preukazu môže podliehať pravidelnému posúdeniu, ak hrozí zhoršenie stavu.

OBŠTRUKČNÉ SPÁNKOVÉ APNOE

2. Na účely nasledujúcich bodov:

„mierny obštrukčný syndróm spánkového apnoe“ je 15 až 29 výskytov apnoe a hypopnoe za hodinu (index apnoe/hypopnoe);

„závažný obštrukčný syndróm spánkového apnoe“ je index apnoe/hypopnoe 30 alebo viac, pričom oba sú spojené s nadmernou dennou ospalosťou.

3. Žiadatelia alebo vodiči s podozrením na mierny alebo závažný obštrukčný syndróm spánkového apnoe sa pred vydaním alebo obnovením vodičského preukazu odporučia na ďalšie lekárske poradenstvo od oprávneného orgánu. Až do potvrdenia diagnózy sa im môže odporučiť neviesť vozidlo.

4. Vodičský preukaz možno vydať žiadateľom alebo vodičom s miernym alebo závažným obštrukčným syndrómom spánkového apnoe, ktorí preukážu, že svoje ochorenie majú primerane pod kontrolou, že sa podrobujú vhodnej liečbe a že sa zlepšuje ich prípadná ospalosť, na základe posudku oprávneného lekárskeho orgánu.

5. Žiadatelia alebo vodiči s miernym alebo závažným obštrukčným syndrómom spánkového apnoe sa musia podrobovať pravidelnej lekárskej kontrole v intervaloch nepresahujúcich tri roky pri vodičoch skupiny 1 a jeden rok pri vodičoch skupiny 2, s cieľom určiť mieru dodržiavania liečby, potrebu pokračovania v liečbe a zachovávania potrebnej miery vigilancie.

**EPILEPSIA**

1. Epileptické záchvaty alebo iné náhle poruchy stavu vedomia predstavujú vážne nebezpečenstvo pre bezpečnosť cestnej premávky, ak sa vyskytnú u osoby, ktorá vedie poháňané vozidlo.

Na účely nasledujúcich bodov:

„epilepsia“ je zdravotný stav, v ktorom mala daná osoba dva alebo viac epileptických záchvatov v období kratšom ako päť rokov;

„vyvolaný epileptický záchvat“ je záchvat, ktorý má rozoznateľný príčinný faktor, ktorému je možné sa vyhnúť.

Osobe, ktorá má záchvat alebo stratu vedomia po prvýkrát alebo ojedinele, sa odporučí, aby neviedla vozidlo. Vyžaduje sa odborná správa, v ktorej sa uvedie obdobie zákazu viesť vozidlo a požadovaná následná kontrola.

Je mimoriadne dôležité zistiť, o aký špecifický epileptický syndróm a typ záchvatu u danej osoby ide, aby sa mohlo vykonať riadne vyhodnotenie spôsobilosti tejto osoby viesť vozidlo bezpečne (vrátane rizika ďalších záchvatov) a aby sa mohla určiť primeraná liečba. To urobí neurológ.

Skupina 1:

1. Vodiči skupiny 1, ktorí sú posudzovaní so zreteľom na to, že majú epilepsiu, podliehajú preskúmavaniu vodičského preukazu až do uplynutia aspoň piatich rokov bez záchvatov.

Ak daná osoba má epilepsiu, kritériá na nepodmienené vydanie vodičského preukazu sa nepovažujú za splnené. Táto skutočnosť sa oznamuje orgánu vydávajúcemu vodičské preukazy.

2. Vyvolaný epileptický záchvat: žiadateľ, ktorý má takéto ochorenie spôsobené rozoznateľným vyvolávajúcim faktorom, ktoré sa pravdepodobne nebude opakovať pri vedení vozidla, môže byť v jednotlivých prípadoch vyhlásený za spôsobilého viesť vozidlo, a to iba na základe neurologického stanoviska (posudok musí byť v prípade potreby v súlade s ostatnými príslušnými oddielmi prílohy III, napr. v prípade alkoholu alebo iného faktora komorbidity).

3. Prvý alebo jediný nevyvolaný záchvat: žiadateľa, ktorý mal prvý nevyvolaný epileptický záchvat, možno vyhlásiť za spôsobilého viesť vozidlo, keď počas šiestich mesiacov nemal záchvaty, a po zodpovedajúcom lekárskom posúdení. Vnútroštátne orgány môžu povoliť vodičom, ktorí majú uznané ukazovatele dobrej prognózy, viesť vozidlo skôr.

4. Iná strata vedomia: strata vedomia sa posudzuje so zreteľom na riziko jej opakovania počas vedenia vozidla.

5. Epilepsia: vodičov alebo žiadateľov možno vyhlásiť za spôsobilých viesť vozidlo, keď uplynie obdobie jedného roka bez ďalších záchvatov.

6. Záchvaty výlučne počas spánku: žiadateľa o vodičský preukaz alebo vodiča, ktorý mal záchvaty len počas spánku, možno vyhlásiť za spôsobilého viesť vozidlo, pokiaľ sa tento ustálený vzor pozoruje počas obdobia, ktoré nesmie byť kratšie ako obdobie bez záchvatov požadované pri epilepsii. Ak sa u vodiča vyskytujú záchvaty v bdelom stave, vyžaduje sa, aby v období jedného roka pred vydaním vodičského preukazu nedošlo k ďalšej príhode (pozri „Epilepsia“ v bode 12 ods. 5).

7. Záchvaty bez vplyvu na vedomie alebo schopnosť konať: žiadateľa o vodičský preukaz alebo vodiča, ktorý mal len záchvaty, pri ktorých sa výlučne preukázalo, že nemajú vplyv na vedomie ani nespôsobujú nejakú funkčnú poruchu, možno vyhlásiť za spôsobilého viesť vozidlo pod podmienkou, že tento ustálený vzor pretrváva počas obdobia, ktoré nesmie byť kratšie ako obdobie bez záchvatu požadované pri epilepsii. Ak vodiča postihne akýkoľvek iný druh záchvatu, vyžaduje sa, aby v období jedného roka pred vydaním vodičského preukazu nedošlo k ďalšej príhode (pozri časť „Epilepsia“ v bode 12 ods. 5).

8. Záchvaty v dôsledku zmeny na pokyn lekára alebo obmedzenie protiepileptickej liečby: pacientovi sa môže odporúčať neviesť vozidlo od začiatku obdobia ukončovania liečby a následne na obdobie šiestich mesiacov po jej skončení. V prípade záchvatov, ktoré sa vyskytnú počas obdobia zmeny alebo po prerušení podávania liekov na pokyn lekára, pacient nesmie viesť vozidlo tri mesiace po obnovení liečby, ktorá bola predtým účinná.

9. Po chirurgickej liečbe epilepsie: pozri „Epilepsia“ v bode 112 ods. 5.

Skupina 2:

10. Žiadateľ o vodičský preukaz neužíva protiepileptické lieky počas požadovaného obdobia, v priebehu ktorého sa nevyskytnú epileptické záchvaty. Vykonala sa vhodná následná lekárska kontrola. Pri rozsiahlej neurologickej kontrole sa neukázala žiadna relevantná cerebrálna patológia ani viditeľná epileptiformná aktivita na zázname elektroencefalogramu (EEG). Po akútnej príhode sa urobí vyšetrenie EEG a vhodné neurologické posúdenie.

11. Vyvolaný epileptický záchvat: žiadateľ, u ktorého vyvolaný epileptický záchvat bol spôsobený zjavným rozoznateľným príčinným faktorom, ktorý sa pravdepodobne nebude opakovať počas vedenia vozidla, môže byť v jednotlivých prípadoch vyhlásený za spôsobilého viesť vozidlo, ale na základe neurologického stanoviska. Po akútnej príhode sa urobí vyšetrenie EEG a vhodné neurologické posúdenie.

Osoba so štrukturálnym vnútorným poškodením mozgu, u ktorej je zvýšené riziko záchvatov, nie je spôsobilá viesť vozidlá skupiny 2 až do poklesu rizika epilepsie aspoň na 2 % za rok. Posúdenie musí byť prípadne v súlade s ostatnými príslušnými oddielmi prílohy III (napríklad v prípade alkoholu).

12. Prvý alebo jediný nevyvolaný záchvat: o žiadateľovi, ktorý mal prvý nevyvolaný epileptický záchvat, možno vyhlásiť, že je schopný viesť vozidlo, keď sa dosiahlo, že bez pomoci protiepileptických liekov nemal päť rokov ďalší epileptický záchvat, pokiaľ sa vykonalo vhodné neurologické posúdenie. Vnútroštátne orgány môžu povoliť vodičom, ktorí majú uznané ukazovatele dobrej prognózy, viesť vozidlo skôr.

13. Iná strata vedomia: strata vedomia sa posudzuje so zreteľom na riziko jej opakovania počas vedenia vozidla. Riziko opakovania je najviac 2 % ročne.

14. Epilepsia: je nevyhnutné, aby sa stav, keď sa desať rokov nevyskytli ďalšie záchvaty, dosiahol bez pomoci protiepileptických liekov. Vnútroštátne orgány môžu povoliť vodičom, ktorí majú uznané ukazovatele dobrej prognózy, viesť vozidlo skôr. To sa vzťahuje aj na prípad „detskej epilepsie“.

Určité poruchy (napr. tepnovo-žilové deformácie alebo vnútorné krvácanie do mozgu) sprevádza zvýšené riziko záchvatov, aj keď sa záchvaty zatiaľ nevyskytli. V takejto situácii posúdenie vykoná príslušný lekársky orgán. Na povolenie vydania vodičského preukazu musí byť riziko záchvatu najviac 2 % za rok.

**DUŠEVNÉ PORUCHY**

1. Na žiadateľov alebo vodičov s duševnou poruchou alebo mentálnym postihnutím sa vzťahujú tieto pravidlá.

Skupina 1:

1. Vodičské preukazy sa nevydajú ani neobnovia žiadateľom alebo vodičom:

a) s vážnou duševnou poruchou, vrodenou alebo získanou v dôsledku ochorenia, úrazu alebo neurochirurgických operácií;

b) s vážnym mentálnym postihnutím;

c) s vážnymi poruchami správania, s poruchami správania spojenými s vekom alebo s poruchami osobnosti, ktoré vážne ovplyvňujú úsudok, správanie alebo prispôsobivosť,

pokiaľ žiadosť nie je podložená posudkom oprávneného lekárskeho orgánu a, v prípade potreby, podmienená pravidelnými lekárskymi kontrolami.

Skupina 2:

2. Príslušný lekársky orgán dôkladne zváži všetky dodatočné riziká a nebezpečenstvá týkajúce sa vedenia vozidiel vymedzených v tejto skupine.

**ALKOHOL**

1. Požívanie alkoholu predstavuje vážne nebezpečenstvo pre bezpečnosť cestnej premávky. Vzhľadom na rozsah problému musia byť lekári veľmi ostražití.

Skupina 1:

1. Vodičské preukazy sa nevydajú ani neobnovia žiadateľom alebo vodičom, ktorí sú závislí od alkoholu alebo ktorí nie sú schopní zdržať sa vedenia vozidla pod vplyvom alkoholu, pokiaľ sa neuplatnia primerané obmedzenia prostredníctvom technológií umožňujúcich kompenzovať závislosť (napr. povinné používanie alkoholového imobilizéra).

Vodičské preukazy sa môžu vydať alebo obnoviť bez ďalších obmedzení žiadateľom a vodičom, ktorí boli v minulosti závislí od alkoholu a ktorí absolvovali preukázané obdobie abstinencie, na základe posudku oprávneného lekárskeho orgánu a pravidelných lekárskych kontrol.

Skupina 2:

2. Príslušný lekársky orgán dôkladne zváži všetky dodatočné riziká a nebezpečenstvá týkajúce sa vedenia vozidiel vymedzených v tejto skupine.

**DROGY A LIEKY**

1. Na drogy a lieky sa vzťahujú tieto pravidlá.

Zneužívanie:

1. Vodičské preukazy bez ohľadu na skupinu sa nevydajú ani neobnovia žiadateľom alebo vodičom, ktorí sú závislí od psychotropných látok alebo ktorí nie sú od nich závislí, ale ich pravidelne nelegálne užívajú.

Pravidelné užívanie:

Skupina 1:

2. Vodičský preukaz sa nevydá ani neobnoví žiadateľom alebo vodičom, ktorí pravidelne užívajú psychotropné látky v akejkoľvek forme, ktoré môžu sťažiť schopnosť viesť vozidlo bezpečne, ak sú užité také množstvá, že majú nepriaznivý účinok na vedenie vozidla. Toto sa vzťahuje na všetky ostatné lekárske výrobky alebo kombinácie lekárskych výrobkov, ktoré ovplyvňujú schopnosť vodiča viesť vozidlo.

Skupina 2:

3. Príslušný lekársky orgán dôkladne zváži všetky dodatočné riziká a nebezpečenstvá týkajúce sa vedenia vozidiel vymedzených v tejto skupine.

**PORUCHY OBLIČIEK**

1. Na žiadateľa s poruchami obličiek sa vzťahujú tieto pravidlá.

Skupina 1:

1. Vodičské preukazy sa môžu vydať alebo obnoviť žiadateľom a vodičom s vážnymi obličkovými chorobami, pričom vydanie podlieha posudku oprávneného lekárskeho orgánu a pravidelným lekárskym kontrolám.

Skupina 2:

2. Okrem výnimočných prípadov riadne zdôvodnených v posudku oprávneného lekárskeho orgánu a podmienených pravidelnými lekárskymi kontrolami sa vodičské preukazy nevydajú ani neobnovia v prípade žiadateľov alebo vodičov s vážnou a nevyliečiteľnou nedostatočnou činnosťou obličiek.

**RÔZNE USTANOVENIA**

1. Nasledujúce ustanovenia sa považujú za rôzne.

Skupina 1:

1. Vydanie alebo obnovenie vodičského preukazu žiadateľom alebo vodičom, ktorí majú transplantovaný orgán alebo majú umelý implantát, ktorý ovplyvňuje ich schopnosť viesť vozidlo, podlieha posudku oprávneného lekárskeho orgánu a, ak je to potrebné, pravidelným lekárskym kontrolám.

Skupina 2:

2. Príslušný lekársky orgán dôkladne zváži všetky dodatočné riziká a nebezpečenstvá týkajúce sa vedenia vozidiel vymedzených v tejto skupine.

Vo všeobecnosti, ak žiadatelia alebo vodiči majú akúkoľvek poruchu, ktorá nie je uvedená v bodoch tejto prílohy, ale sú vzhľadom na ňu alebo jej následky funkčne nespôsobilí, a tým ohrozujú bezpečnosť cestnej premávky, vodičský preukaz sa nevydá ani neobnoví, pokiaľ sa žiadosť nedoplní posudkom oprávneného lekárskeho orgánu a ak sa v prípade potreby nepodrobia pravidelným lekárskym kontrolám.

PRÍLOHA IV

MINIMÁLNE NORMY PRE OSOBY, KTORÉ VEDÚ PRAKTICKÉ VODIČSKÉ SKÚŠKY

1. **Spôsobilosti, ktoré vyžaduje skúšajúci**

1. Osoba, ktorá je oprávnená viesť praktické hodnotenie vodičského výkonu uchádzača v poháňanom vozidle, má vedomosti a zručnosti o otázkach uvedených v bode 1 ods. 2 až 6 a rozumie im.

2. Spôsobilosť skúšajúceho je relevantná pre hodnotenie výkonu žiadateľa a je na ňu potrebné oprávnenie pre tú skupinu vodičského preukazu, na ktorú sa vodičská skúška vykonáva.

3. Vedomosti a porozumenie vedenia vozidla a hodnotenie:

a) teória správania pri vedení vozidla;

b) vnímanie nebezpečenstva a predchádzanie nehodám;

c) učebné osnovy podľa noriem pre vodičské skúšky;

d) požiadavky vodičskej skúšky;

e) príslušné právne predpisy v oblasti cestnej dopravy vrátane príslušných právnych predpisov Únie a výkladových usmernení;

f) hodnotenie teórie a techník;

g) defenzívne vedenie vozidla.

4. Hodnotenie zručností:

a) schopnosť pozorne si všímať, sledovať a hodnotiť celkový výkon uchádzača, najmä:

b) správne a komplexné rozpoznávanie nebezpečných situácií;

c) presné určenie príčiny a pravdepodobného účinku takýchto situácií;

d) preukazovanie spôsobilosti a rozpoznávanie chýb;

e) jednotnosť a súlad hodnotenia;

f) rýchle prijímanie informácií a schopnosť vyberať dôležité body;

g) dívať sa dopredu, určiť prípadné problémy a vypracovať stratégie, ako ich riešiť;

h) zabezpečiť včasnú a konštruktívnu spätnú väzbu.

5. Osobné vodičské zručnosti:

Osoba oprávnená viesť praktickú skúšku pre skupinu vodičského preukazu musí byť schopná viesť tento typ poháňaného vozidla na zodpovedajúcej vysokej úrovni.

6. Kvalita služieb:

a) stanoviť a oznámiť, čo môže uchádzač v priebehu skúšky očakávať;

b) zreteľne komunikovať, zvoliť obsah, štýl a jazyk vhodný pre poslucháčov a okolnosti a zaoberať sa otázkami uchádzačov;

c) poskytnúť jasnú spätnú väzbu o výsledku;

d) správať sa k uchádzačom s úctou a nerobiť medzi nimi rozdiely.

7. Vedomosti o technických a fyzikálnych charakteristikách vozidla:

a) vedomosti o technických charakteristikách vozidla, ako je riadenie, pneumatiky, brzdy, svetlá, osobitne pre motocykle a pre ťažké vozidlá;

b) bezpečnosť pri nakladaní;

c) vedomosti o fyzikálnych charakteristikách vozidla, ako sú rýchlosť, trenie, dynamika, sila.

8. Vedenie vozidla hospodárne z hľadiska spotreby paliva/energie a ohľaduplne voči životnému prostrediu.

1. **Všeobecné podmienky**

1. Skúšajúci pre vodičské preukazy skupiny B:

a) je držiteľom vodičského preukazu skupiny B najmenej tri roky;

b) má najmenej 23 rokov;

c) má úspešne ukončenú základnú kvalifikáciu stanovenú v bode 3 tejto prílohy a následne dodržiava opatrenia na zabezpečenie kvality a pravidelného výcviku stanovené v bode 4 tejto prílohy;

d) má ukončené odborné vzdelanie, ktoré vedie aspoň k ukončeniu 3. stupňa vymedzeného v Medzinárodnej štandardnej klasifikácii vzdelávania (ISCED)[[7]](#footnote-8);

e) nevykonáva zároveň obchodnú činnosť ako súkromný učiteľ autoškoly.

2. Skúšajúci pre vodičské preukazy ostatných skupín:

a) je držiteľom vodičského preukazu príslušnej skupiny alebo má mať rovnocenné vedomosti získané prostredníctvom primeranej odbornej kvalifikácie;

b) má úspešne ukončenú základnú kvalifikáciu stanovenú v bode 3 tejto prílohy a následne dodržiava opatrenia na zabezpečenie kvality a pravidelného výcviku stanovené v bode 4 tejto prílohy;

c) je kvalifikovaným skúšajúcim pre vodičské preukazy skupiny B najmenej tri roky; od tejto lehoty sa môže upustiť za predpokladu, že príslušný skúšajúci môže predložiť dôkaz o:

i) aspoň piatich rokoch vedenia vozidla v príslušnej skupine alebo

ii) teoretickom a praktickom hodnotení vodičských schopností vyššej triedy, než je tá, ktorá sa vyžaduje na získanie vodičského preukazu, čím sa uvedená požiadavka stáva zbytočnou;

d) má ukončené odborné vzdelanie, ktoré vedie aspoň k ukončeniu 3. stupňa vymedzeného v Medzinárodnej štandardnej klasifikácii vzdelávania (ISCED);

e) nevykonáva zároveň obchodnú činnosť ako súkromný učiteľ autoškoly.

3. Rovnocennosť

a) Členské štáty môžu oprávniť skúšajúceho na to, aby viedol vodičské skúšky pre skupiny AM, A1, A2 a A po absolvovaní základnej kvalifikácie, ktorá je pre jednu z týchto skupín predpísaná v bode 3.

b) Členské štáty môžu oprávniť skúšajúceho, aby viedol vodičské skúšky pre skupiny C1, C, D1 a D po absolvovaní základnej kvalifikácie, ktorá je pre jednu z týchto skupín predpísaná v bode 3.

c) Členské štáty môžu oprávniť skúšajúceho, aby viedol vodičské skúšky na skupiny BE, C1E, CE, D1E a DE po absolvovaní základnej kvalifikácie, ktorá je pre jednu z týchto skupín predpísaná v bode 3.

1. **Základná kvalifikácia**

1. Základný odborný výcvik

a) Skôr než môže byť osoba oprávnená viesť vodičské skúšky, táto osoba uspokojivo dokončí taký výcvikový program, ktorý môžu členské štáty určiť s cieľom získať spôsobilosti uvedené v bode 1.

b) Členské štáty určia, či sa obsah ktoréhokoľvek jednotlivého výcvikového programu bude týkať oprávnenia na vedenie vodičských skúšok pre jednu skupinu vodičského preukazu alebo pre viac než jednu skupinu.

2. Skúšky

a) Skôr než môže byť osoba oprávnená viesť vodičské skúšky, preukáže táto osoba uspokojivú úroveň vedomostí, chápania, zručností a schopnosti vo vzťahu k témam uvedeným v bode 1.

b) Členské štáty uskutočňujú skúšobný proces, ktorý pedagogicky primeraným spôsobom hodnotí schopnosti osoby vymedzené v bode 1, najmä v bode 1 ods. 4. Skúšobný proces je prístupný[[8]](#footnote-9) a zahŕňa teoretické aj praktické prvky. Môže sa použiť počítačové hodnotenie, ak je primerané. Podrobnosti o charaktere a trvaní akejkoľvek skúšky a vyhodnotení v rámci skúšky sú ponechané na uváženie jednotlivých členských štátov.

c) Členské štáty určia, či sa obsah ktorejkoľvek jednotlivej skúšky bude týkať oprávnenia na vedenie vodičských skúšok pre jednu skupinu vodičského preukazu alebo pre viac než jednu skupinu.

1. **Zabezpečenie kvality a pravidelný výcvik**

1. Zabezpečenie kvality

a) V členských štátoch sú zavedené opatrenia na zabezpečenie kvality, aby sa udržala úroveň skúšajúcich z vedenia vozidla.

b) Opatrenia na zabezpečenie kvality zahŕňajú dohľad nad skúšajúcimi v práci, ich ďalším odborným vzdelávaním a obnovenou akreditáciou, ich kontinuálnym profesijným rastom a pravidelným preskúmaním výsledkov vodičských skúšok, ktoré viedli.

c) Členské štáty stanovia, že sa každý skúšajúci podrobí ročnému dohľadu s využitím opatrení na zabezpečenie kvality uvedených v bode 4 ods. 1 písm. b). Členské štáty okrem toho stanovia sledovanie skúšajúceho pri vedení skúšok raz za päť rokov, a to v trvaní súhrnne najmenej pol dňa, čo umožní jeho sledovanie pri niekoľkých skúškach. Ak sa zistia problémy, zavedie sa nápravné opatrenie. Osoba, ktorá vykonáva dohľad, je osoba, ktorú na tento účel oprávnil členský štát.

d) Členské štáty môžu stanoviť, že v prípade, ak je skúšajúci oprávnený viesť vodičské skúšky pre viac než jednu skupinu a vyhovuje to požiadavke na dohľad vo vzťahu ku skúškam pre jednu skupinu, potom to vyhovuje požiadavke pre viac než jednu skupinu.

e) Práca skúšajúceho sa sleduje a je pod dohľadom orgánu oprávneného členským štátom, aby sa zabezpečilo správne a dôsledné uplatňovanie vyhodnotenia.

2. Pravidelný výcvik

a) Členské štáty stanovia, že skúšajúci vedenia vozidla na účely zachovania oprávnenia, bez ohľadu na počet skupín, na ktoré sú akreditovaní, vykonávajú:

i) celkovo minimálne štvordňový pravidelný výcvik v rozmedzí dvoch rokov s cieľom:

– udržať a zopakovať si potrebné vedomosti a skúšobné zručnosti,

– rozvíjať nové spôsobilosti, ktoré sa stali dôležitými pre výkon ich profesie,

– zabezpečiť, aby skúšajúci naďalej viedli skúšky spravodlivo a jednotne,

ii) celkovo minimálne päťdňový pravidelný výcvik v rozmedzí piatich rokov s cieľom:

– rozvíjať a udržiavať si potrebné praktické vodičské zručnosti.

b) Členské štáty prijmú primerané opatrenia s cieľom zaistiť, aby sa osobitný výcvik rýchlo poskytol tým skúšajúcim, u ktorých sa na základe zavedeného systému zabezpečenia kvality zistili vážne nedostatky v ich práci.

c) Charakter pravidelného výcviku môže mať podobu informačného stretnutia, výcviku v triede, bežného alebo elektronického vyučovania a môže sa uskutočňovať pre jednotlivých skúšajúcich alebo pre celé skupiny skúšajúcich. Môže zahŕňať také nové akreditačné normy, aké členské štáty považujú za primerané.

d) Členské štáty môžu stanoviť, že v prípade, ak je skúšajúci oprávnený viesť vodičské skúšky pre viac než jednu skupinu a vyhovuje to požiadavke na pravidelný výcvik vo vzťahu ku skúškam pre jednu skupinu, potom to vyhovuje požiadavke pre viac než jednu skupinu za predpokladu, že je splnená požiadavka stanovená v bode 4 ods. 2 písm. e).

e) Ak vyučujúci neviedol skúšky pre ktorúkoľvek skupinu v rámci 24-mesačného obdobia, tento skúšajúci sa podrobí vhodnému prehodnoteniu predtým, než môže viesť vodičské skúšky vzťahujúce sa na túto skupinu. Uvedenému prehodnoteniu sa môže podrobiť v rámci požiadavky stanovenej v bode 4 ods. 2 písm. a).

1. **Nadobudnuté práva**

1. Členské štáty môžu povoliť osobám oprávneným viesť vodičské skúšky bezprostredne predtým, ako nadobudli účinnosť ustanovenia smernice 2006/126/ES, aby ďalej viedli vodičské skúšky napriek tomu, že neboli oprávnení v súlade so všeobecnými podmienkami v bode 2 alebo so základným kvalifikačným postupom uvedeným v bode 3.

2. Títo skúšajúci však podliehajú opatreniam týkajúcim sa pravidelného dohľadu a zabezpečenia kvality uvedeným v bode 4.

PRÍLOHA V

MINIMÁLNE POŽIADAVKY NA VÝCVIK VODIČA A SKÚŠKU PRE JAZDNÉ SÚPRAVY UVEDENÉ V ČLÁNKU 6 ODS. 1 PÍSM. C) DRUHEJ ZARÁŽKE DRUHOM PODODSEKU

1. Členské štáty prijmú opatrenia potrebné na:

a) schválenie a vykonávanie dohľadu nad výcvikom podľa článku 10 ods. 1 písm. d) alebo

b) organizovanie skúšky zručností a správania podľa článku 10 ods. 1 písm. d).

2. Výcvik vodiča trvá najmenej 7 hodín.

1. Obsah výcviku vodiča

Výcvik vodiča sa týka vedomostí, zručností a správania opísaných v bodoch 2 a 7 prílohy II. Osobitná pozornosť sa venuje dynamike pohybu vozidla, bezpečnostným kritériám, ťažnému vozidlu a prípojnému vozidlu (spojovací mechanizmus), správnemu nakladaniu a bezpečnostnému príslušenstvu.

Praktická zložka zahŕňa tieto cvičenia: zrýchľovanie, spomaľovanie, cúvanie, brzdenie, brzdná dráha do zastavenia, zmeny jazdných pruhov, brzdenie/vyhýbanie, otočenie prívesu, odpojenie prípojného vozidla od motorového vozidla a opätovné pripojenie prípojného vozidla, parkovanie.

Každý účastník výcviku vykoná praktickú zložku a preukáže svoje zručnosti a správanie na verejných komunikáciách.

Jazdné súpravy vozidiel použitých na výcvik patria do tej skupiny vodičských preukazov, o ktorú účastníci požiadali.

1. Trvanie a obsah skúšky zručností a správania

Dĺžka skúšky a prejdená vzdialenosť musia byť dostatočné na vyhodnotenie zručností a správania stanovených v bode 3.

PRÍLOHA VI

MINIMÁLNE POŽIADAVKY NA VÝCVIK A SKÚŠKY VODIČA PRE MOTOCYKLE SKUPINY A (POSTUPNÉ SPRÍSTUPŇOVANIE)

1. Členské štáty prijmú opatrenia potrebné na:

a) schválenie a vykonávanie dohľadu nad výcvikom podľa článku 10 ods. 1 písm. c) alebo

b) organizovanie skúšky zručností a správania podľa článku 10 ods. 1 písm. c).

1. Výcvik vodiča trvá najmenej 7 hodín.
2. Obsah výcviku vodiča

Výcvik vodiča zahŕňa všetky aspekty uvedené v bode 6 prílohy II.

Každý účastník vykoná praktickú zložku výcviku a preukáže svoje zručnosti a správanie na verejných komunikáciách.

Motocykle použité na výcvik patria do tej skupiny vodičských preukazov, o ktorú účastníci požiadali.

1. Trvanie a obsah skúšky zručností a správania

Dĺžka skúšky a prejdená vzdialenosť musia byť dostatočné na vyhodnotenie zručností a správania stanovených v bode 3 tejto prílohy.

PRÍLOHA VII

**TABUĽKA ZHODY**

|  |  |  |
| --- | --- | --- |
| **Smernica 2006/126/ES**  | **Nariadenie (EÚ) č. 383/2012** | **Nová smernica**  |
|   |  |   |
| –  |  | Článok 1  |
|   |  |   |
| –  |  | Článok 2 ods. 1, 2, 3 a 12 |
|   |  |   |
| –  |  | Článok 3 ods. 1, 2, 3, 4, 5 a 7  |
|   |  |   |
| Článok 1 ods. 1  |  | Článok 4 ods. 1  |
| Článok 1 ods. 2  |  | Článok 4 ods. 5 prvý pododsek  |
| Článok 1 ods. 3 prvý pododsek  |  | Článok 4 ods. 5 druhý pododsek prvá veta  |
| Článok 1 ods. 3 druhý pododsek  |  | Článok 4 ods. 5 druhý pododsek druhá veta  |
| Článok 1 ods. 3 tretí pododsek  |  | Článok 4 ods. 8 |
| Článok 1 ods. 4  |  | –  |
|   |  |   |
| Článok 2 ods. 1  |  | Článok 3 ods. 6  |
| Článok 2 ods. 2  |  | Článok 4 ods. 3  |
|   |  |   |
| Článok 3 ods. 1  |  | Článok 4 ods. 2 prvý pododsek  |
| Článok 3 ods. 2  |  | Článok 4 ods. 2 druhý pododsek  |
| Článok 3 ods. 3  |  | Článok 4 ods. 4  |
|   |  |   |
| –  |  | Článok 4 ods. 6 a článok 4 ods. 7 prvý a druhý pododsek |
|   |  |   |
| –  |  | Článok 5  |
| Článok 4 ods. 1 prvá veta  |  | Článok 6 ods. 1  |
| Článok 4 ods. 1 druhá veta  |  | Článok 7 ods. 1, 2, 3 a 5  |
| Článok 4 ods. 2 úvodný textČlánok 4 ods. 2 prvý pododsek  |  | Článok 6 ods. 1 písm. a) úvodný textČlánok 6 ods. 1 písm. a) prvý pododsek  |
| Článok 4 ods. 2 prvá zarážka  |  | Článok 6 ods. 1 písm. a) prvá a druhá zarážkaČlánok 2 ods. 5 a 6 |
| Článok 4 ods. 2 druhá zarážkaČlánok 4 ods. 3 písm. a) tretia zarážkaČlánok 4 ods. 4 písm. a) druhá zarážka  |  | Článok 7 ods. 1 písm. a) |
| Článok 4 ods. 3 úvodný text  |  |  |
| Článok 4 ods. 3 prvá zarážka  |  | Článok 2 ods. 8  |
| Článok 4 ods. 3 druhá zarážka  |  | Článok 2 ods. 9  |
| Článok 4 ods. 3 písm. a) úvodný text Článok 4 ods. 3 písm. a) prvá a druhá zarážka  |  | Článok 6 ods. 1 písm. b) bod i)Článok 6 ods. 1 písm. b) bod i) prvá a druhá zarážka |
| Článok 4 ods. 3 písm. b) úvodný text Článok 4 ods. 3 písm. b) prvá zarážka  |  | Článok 6 ods. 1 písm. b) bod ii)Článok 6 ods. 1 písm. b) bod ii) prvá zarážka |
| Článok 4 ods. 3 písm. b) druhá zarážkaČlánok 4 ods. 4 písm. b) piaty pododsek Článok 4 ods. 4 písm. c) druhá zarážkaČlánok 4 ods. 4 písm. e) tretia zarážka  |  | Článok 7 ods. 1 písm. b)  |
| Článok 4 ods. 3 písm. c) úvodný text Článok 4 ods. 3 písm. c) bod i) úvodný text Článok 4 ods. 3 písm. c) bod ii) úvodný text  |  | Článok 6 ods. 1 písm. b) bod iii)Článok 6 ods. 1 písm. b) bod iii) prvá zarážkaČlánok 6 ods. 1 písm. b) bod iii) druhá zarážka |
| Článok 4 ods. 3 písm. c) bod i) prvá zarážka  |  | Článok 7 ods. 1 písm. c) bod i)  |
| Článok 4 ods. 3 písm. c) bod ii) prvá zarážka  |  | Článok 7 ods. 1 písm. c) bod ii)  |
| Článok 4 ods. 4 úvodný text  |  | Článok 6 ods. 1 písm. c) úvodný text  |
| Článok 4 ods. 4 prvá zarážka  |  | Článok 2 ods. 10  |
| Článok 4 ods. 4 druhá zarážka  |  | – |
| Článok 4 ods. 4 písm. a) úvodný text  |  | Článok 6 ods. 1 písm. c) bod i) úvodný text  |
| Článok 4 ods. 4 písm. a) prvá zarážka  |  | Článok 6 ods. 1 písm. a) druhá zarážka Článok 2 ods. 7 Článok 6 ods. 1 písm. c) bod i) Článok 2 ods. 11 |
| Článok 4 ods. 4 písm. a) tretia zarážka  |  | Článok 6 ods. 1 písm. c) bod i) druhá zarážka  |
| – |  | Článok 6 ods. 1 písm. c) bod i) tretia zarážka |
| Článok 4 ods. 4 písm. b) úvodný textČlánok 4 ods. 4 písm. b) prvý až štvrtý pododsek  |  | Článok 6 ods. 1 písm. c) bod ii) Článok 6 ods. 1 písm. c) bod ii) prvý až štvrtý pododsek |
| Článok 4 ods. 4 písm. c) úvodný text Článok 4 ods. 4 písm. c) prvá zarážka  |  | Článok 6 ods. 1 písm. c) bod iii)Článok 6 ods. 1 písm. c) bod iii) prvá zarážka |
| Článok 4 ods. 4 písm. d)  |  | Článok 6 ods. 1 písm. c) bod iv)  |
| Článok 4 ods. 4 písm. e) úvodný textČlánok 4 ods. 4 písm. e) prvá a druhá zarážka  |  | Článok 6 ods. 1 písm. c) bod v) Článok 6 ods. 1 písm. c) bod v) prvá a druhá zarážka |
| Článok 4 ods. 4 písm. f)  |  | Článok 6 ods. 1 písm. c) bod vi)  |
| Článok 4 ods. 4 písm. g) úvodný textČlánok 4 ods. 4 písm. g) prvá zarážka  |  | Článok 6 ods. 1 písm. c) bod vii) prvá zarážka |
| Článok 4 ods. 4 písm. g) druhá zarážkaČlánok 4 ods. 4 písm. i) druhá zarážka  |  | Článok 7 ods. 1 písm. d)Článok 7 ods. 1 písm. d) |
| Článok 4 ods. 4 písm. h)  |  | Článok 6 ods. 1 písm. c) bod viii)  |
| Článok 4 ods. 4 písm. i) úvodný textČlánok 4 ods. 4 písm. i) prvá zarážka  |  | Článok 6 ods. 1 písm. c) bod ix) |
| Článok 4 ods. 4 písm. j)  |  | Článok 6 ods. 1 písm. c) bod x) |
| Článok 4 ods. 4 písm. k) úvodný text Článok 4 ods. 4 písm. k) prvá zarážka  |  | Článok 6 ods. 1 písm. c) bod xi)Článok 6 ods. 1 písm. c) bod xi) prvá zarážka |
| Článok 4 ods. 4 písm. k) druhá zarážka  |  | Článok 7 ods. 1 písm. e)  |
| Článok 4 ods. 5  |  | Článok 6 ods. 2  |
| Článok 4 ods. 6 prvý pododsek  |  | Článok 7 ods. 2  |
| Článok 4 ods. 6 druhý pododsek  |  | Článok 7 ods. 3  |
| Článok 4 ods. 6 tretí a štvrtý pododsek  |  | Článok 7 ods. 4  |
| Článok 4 ods. 7  |  | Článok 7 ods. 5  |
|   |  |   |
| Článok 5 ods. 1  |  | Článok 8 ods. 1  |
| Článok 5 ods. 2  |  | Článok 8 ods. 1 druhý pododsek |
|   |  |   |
| Článok 6 ods. 1  |  | Článok 9 ods. 1  |
| Článok 6 ods. 2 úvodný text  |  | Článok 9 ods. 2 úvodný text  |
| Článok 6 ods. 2 písm. a)  |  | Článok 9 ods. 2 písm. a)  |
| Článok 6 ods. 2 písm. b)  |  | Článok 9 ods. 2 písm. b)  |
| –  |  | Článok 9 ods. 2 písm. c)  |
| Článok 6 ods. 2 písm. c)  |  | Článok 9 ods. 2 písm. d)  |
| Článok 6 ods. 2 písm. d)  |  | Článok 9 ods. 2 písm. e)  |
| Článok 6 ods. 2 písm. e)  |  | Článok 9 ods. 2 písm. f)  |
| Článok 6 ods. 2 písm. f)  |  | Článok 9 ods. 2 písm. g)  |
| –  |  | Článok 9 ods. 2 písm. h)  |
| Článok 6 ods. 3  |  | Článok 9 ods. 3  |
| Článok 6 ods. 4  |  | Článok 9 ods. 4  |
|   |  |   |
| Článok 7 ods. 1  |  | Článok 10 ods. 1  |
| Článok 7 ods. 2  |  | Článok 10 ods. 2  |
|  |  | Článok 10 ods. 2 tretí pododsek |
| Článok 7 ods. 3 úvodný textČlánok 7 ods. 3 písm. a) a b)  |  | Článok 10 ods. 3 úvodný textČlánok 10 ods. 3 písm. a) a b)  |
| Článok 7 ods. 3 prvý pododsek  |  | Článok 10 ods. 6  |
| Článok 7 ods. 3 druhý pododsek  |  | Článok 10 ods. 3 prvý pododsek  |
| Článok 7 ods. 3 tretí pododsek  |  | Článok 10 ods. 2 tretí pododsek  |
| Článok 7 ods. 3 štvrtý pododsek  |  |  |
| Článok 7 ods. 3 piaty pododsek  |  | Článok 10 ods. 2 piaty pododsek  |
| –  |  | Článok 10 ods. 2 siedmy pododsek  |
| –  |  | Článok 10 ods. 4  |
| Článok 7 ods. 4  |  | Článok 10 ods. 5  |
| Článok 7 ods. 5  |  | Článok 10 ods. 7  |
|   |  |   |
| Článok 8  |  | Článok 4 ods. 8 a článok 8 ods. 2 pre prílohu IČlánok 10 ods. 8 pre prílohy II, III, V a VIČlánok 16 ods. 2 pre prílohu IV  |
|   |  |   |
| Článok 9  |  | Článok 22  |
|   |  |   |
| Článok 10  |  | Článok 16 ods. 1  |
|   |  |   |
| Článok 11 ods. 1, 2 a 3  |  | Článok 11 ods. 1, 2 a 3  |
| Článok 11 ods. 4 prvý a tretí pododsek  |  | Článok 13 ods. 1  |
| Článok 11 ods. 4 druhý pododsek  |  | Článok 13 ods. 2  |
| –  |  | Článok 13 ods. 3, 4 |
| Článok 11 ods. 5  |  | Článok 11 ods. 4  |
| Článok 11 ods. 6 prvý pododsek  |  | Článok 12 ods. 2 prvá veta  |
| Článok 11 ods. 6 druhý pododsek prvá veta  |  | Článok 12 ods. 5  |
| Článok 11 ods. 6 druhý pododsek druhá veta |  | Článok 12 ods. 2 druhá veta  |
| –  |  | Článok 12 ods. 1, 3, 4, 6, 7, 8 a 9  |
|   |  |   |
| –  |  | Článok 14  |
|   |  |   |
| –  |  | Článok 15  |
|   |  |   |
| Článok 12  |  | Článok 17 ods. 1  |
| –  |  | Článok 17 ods. 2, 3 a 4  |
|   |  |   |
| Článok 13  |  | Článok 18  |
|   |  |   |
| Článok 14  |  | Článok 20  |
|   |  |   |
| Článok 15 ods. 1  |  | Článok 19 ods. 1  |
| Článok 15 ods. 2  |  | Článok 19 ods. 2  |
| Článok 15 ods. 3  |  | – |
| Článok 15 ods. 4 prvá veta  |  | Článok 19 ods. 3 prvý pododsek prvá veta  |
| –  |  | Článok 19 ods. 3 prvý pododsek druhá vetaČlánok 19 ods. 3 druhý pododsek  |
| Článok 15 ods. 4 druhá veta  |  | Článok 19 ods. 3 tretí pododsek  |
| –  |  | Článok 19 ods. 4 a 5  |
|   |  |   |
| –  |  | Článok 22  |
|   |  |   |
| –  |  | Článok 24  |
|   |  |   |
| Článok 16  |  | Článok 25  |
|   |  |   |
| Článok 17  |  | Článok 26  |
|   |  |   |
| Článok 18  |  | Článok 27  |
|   |  |   |
| Článok 19  |  | Článok 28  |
|   |  |   |
| Príloha I  |  | Príloha I časť A1 a A2Príloha I časť DPríloha I časť E |
|   |  |   |
|  | Článok 1 | – |
|  |  |  |
|  | Článok 2 ods. 1 | Príloha I časť B ods. 1 |
|  | Článok 2 ods. 2 | Príloha I časť B1 bod 2 ods. 1 |
|  | Článok 2 ods. 3  | – |
|  |  |  |
|  | Článok 3 | Príloha I časť B ods. 2 |
|  |  |  |
|  | Článok 4 | Príloha I časť B ods. 3 |
|  |  |  |
|  | Článok 5 ods. 1 | Príloha I časť B ods. 4 |
|  | Článok 5 ods. 2 | Príloha I časť B ods. 5 |
|  | Článok 5 ods. 3 | Príloha I časť B ods. 6 |
|  | Článok 5 ods. 4 | Príloha I časť B ods. 7 |
|  | Článok 5 ods. 5 | Príloha I časť B ods. 8 |
|  |  |  |
|  | Článok 6 | – |
|  |  |  |
|  | Článok 7 ods. 1 | Príloha I časť B ods. 9 |
|  | Článok 7 ods. 2 | Príloha I časť B ods. 10 |
|  |  |  |
|  | Článok 8 | – |
|  |  |  |
|  | Príloha I | Príloha I časť B1 |
|  |  |  |
|  | Príloha II | Príloha I časť B2 |
|  |  |  |
|  | Príloha III | Príloha I časť B3 |
|  |  |  |
|  | Príloha IV | Príloha I časť B4 |
|  |  |  |
| – |  | príloha I časť C |
|  |  |  |
| Príloha II  |  | Príloha II  |
|   |  |   |
| Príloha III  |  | Príloha III  |
|   |  |   |
| Príloha IV  |  | Príloha IV  |
|   |  |   |
| Príloha V  |  | Príloha V  |
|   |  |   |
| Príloha VI  |  | Príloha VI  |
|   |  |   |
| Príloha VII  |  | – |
|   |  |   |
| Príloha VIII  |  | Príloha VII  |

1. Táto sila označuje schopnosť vodiča ovládať systém. [↑](#footnote-ref-2)
2. Táto sila označuje schopnosť vodiča ovládať systém. [↑](#footnote-ref-3)
3. Táto sila označuje schopnosť vodiča ovládať systém. [↑](#footnote-ref-4)
4. Táto sila označuje schopnosť vodiča ovládať systém. [↑](#footnote-ref-5)
5. Nariadenie Európskeho parlamentu a Rady (EÚ) č. 165/2014 zo 4. februára 2014 o tachografoch v cestnej doprave, ktorým sa ruší nariadenie Rady (EHS) č. 3821/85 o záznamovom zariadení v cestnej doprave a mení nariadenie Európskeho parlamentu a Rady (ES) č. 561/2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy (Ú. v. EÚ L 60, 28.2.2014, s. 1). [↑](#footnote-ref-6)
6. Nariadenie Európskeho parlamentu a Rady (ES) č. 561/2006 z 15. marca 2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy, ktorým sa menia a dopĺňajú nariadenia Rady (EHS) č. 3821/85 a (ES) č. 2135/98 a zrušuje nariadenie Rady (EHS) č. 3820/85 (Ú. v. EÚ L 102, 11.4.2006, s. 1). [↑](#footnote-ref-7)
7. https://ec.europa.eu/eurostat/statistics-explained/index.php?title=International\_Standard\_Classification\_of\_Education\_(ISCED)#Implementation\_of\_ISCED\_2011\_.28levels\_of\_education.29. [↑](#footnote-ref-8)
8. V súlade s požiadavkami na prístupnosť stanovenými v Európskom akte o prístupnosti, smernica Európskeho parlamentu a Rady (EÚ) 2019/882 zo 17. apríla 2019 o požiadavkách na prístupnosť výrobkov a služieb. [↑](#footnote-ref-9)